
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 235 


1 Μαρτίου 2000 


ΑΠΟΦΑΣΕΙΣ 

Αριθ.ΑΙα/13779/99 

Έγκριση αναμόρφωσης εσωτερικού κανονισμού λει¬ 
τουργίας του Ωνασείου Καρδιοχειρουργικού Κέντρου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 13 & 15 του Ν. 2012/92 
«Κύρωση συμβάσεων μεταξύ του Ελληνικού δημοσίου 
και του Ιδρύματος ΚΟΙΝΩΦΕΛΕΣ ΙΔΡΥΜΑ ΑΛΕΞΑΝ¬ 
ΔΡΟΣ ΩΝΑΣΗΣ και την ίδρυση Νομικού προσώπου Ιδιω¬ 
τικού Δικαίου με την επωνυμία ΩΝΑΣΕΙΟ ΚΑΡΔΙΟΧΕΙ¬ 
ΡΟΥΡΓΙΚΟ ΚΕΝΤΡΟ ( ΦΕΚ 28/Α/27-2-92 ) 

2. Την αριθ. Α3α/10195/92 ( ΦΕΚ 692/Β/92) υπουργική 
απόφαση «Έγκριση του εσωτερικού κανονισμού λειτουρ¬ 
γίας του Ωνασείου Καρδιοχειρουργικού Κέντρου» όπως 
τροποποιήθηκε και συμπληρώθηκε και ισχύει μέχρι σήμε¬ 
ρα με τις αριθ.Υ4α/11432/93 ( ΦΕΚ 928/Β/93 ) και 
Υ4α/619/94 (ΦΕΚ91/Β/94) αποφάσεις. 

3. Την αριθ. 216/29-6-99 απόφαση Συνεδρίασης του Δ.Σ 
του Ω.Κ.Κ 

4. Τις διατάξεις του άρθρου 1 του Ν. 2469/97 ( ΦΕΚ 
30/Α/97) καιτο γεγονός ότι η προκαλούμενη δαπάνη θα κα¬ 
λυφθεί από τα ίδια έσοδα (νοσήλια) του Ιδρύματος, απο¬ 
φασίζουμε: 

Εγκρίνουμε την τροποποίηση και συμπλήρωσητου Εσωτε¬ 
ρικού κανονισμού Λειτουργίας του Ωνάσειου Καρδιοχει¬ 
ρουργικού Κέντρου που καταρτίσθηκε από το Δ.Σ, ως εξής: 

ΑΡΘΡΟ 1 

Νομική Μορφή-Σφραγίδα-Έμβλημα 

1. Το Ωνάσειο Καρδιοχειρουργικό Κέντρο το οποίο ιδρύ¬ 
θηκε με τον από 27-2-1992 Νόμο 2071 /92 (ΦΕΚ 28/Α/92) ως 
νομικό πρόσωπο ιδιωτικού δικαίου, υπάγεται στις διατά¬ 
ξεις του Νόμου αυτού και οργανώνεται και λειτουργεί σύμ¬ 
φωνα με τις διατάξεις του παρόντος κανονισμού. 

2. Το Κέντρο έχει σφραγίδα στρογγυλή στην οποία ανα¬ 
γράφεται περιμετρικά "ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ 
ΚΕΝΤΡΟ" και στη μέση φέρει το έμβλημά του, το οποίο εί¬ 
ναι η προοπτική απεικόνιση του Κέντρου. 

ΑΡΘΡΟ 2 
Δύναμη Κλινών 

Η συνολική δύναμη του Κέντρου είναι εκατόν είκοσι τέσ¬ 
σερις (124) κλίνες και τρεις (3) θερμοκοιτίδες. 


ΑΡΘΡΟ 3 

Όργανα Διοίκησης 

Τα όργανα Διοίκησης του Κέντρου είναι, το Διοικητικό 
Συμβούλιο, ο Πρόεδρος του Δ.Σ. και ο Γενικός Διευθυντής, 
σύμφωνα με τα προβλεπόμενα στο Νόμο 2012/92. 

Οι αρμοδιότητες του Διοικητικού Συμβουλίου και του 
Προέδρου ορίζονται από το Νόμο 2012/92, ενώ οι αρμο¬ 
διότητες του Γενικού Διευθυντή ορίζονται από τον παρα¬ 
πάνω Νόμο και διευκρινίζονται, εξειδικεύονται και συμπλη¬ 
ρώνονται στο άρθρο 4 του παρόντος Κανονισμού. 

ΑΡΘΡΟ 4 

Γ ενικός Διευθυντής 

Ο Γ ενικός Διευθυντής του Κέντρου προϊσταται όλων των 
Υπηρεσιών του Ω.Κ.Κ. Τα κυριότερα δε καθήκοντάτου κα¬ 
τά εξειδίκευση και συμπλήρωση των αναφερομένων στο Ν. 
2012/92 είναι και τα παρακάτω αναφερόμενα: 

Διευθύνει, συντονίζει και ελέγχει όλες τις υπηρεσίες του 
Κέντρου. Ασκεί διοικητικό έλεγχο σε όλο το προσωπικό των 
υπηρεσιών του Κέντρου, προκειμένου να επιτευχθούν ο 
σκοπός και οι ειδικότεροι στόχοι του Κέντρου. 

Είναι υπεύθυνος για την εύρυθμη λειτουργία του Κέ¬ 
ντρου, καθώς και για την εφαρμογή και εκτέλεση των απο¬ 
φάσεων του Διοικητικού Συμβουλίου και των Διαδικασιών 
και Κανονισμών του Κέντρου. 

Οργανώνει τις λειτουργίες του Κέντρου, εγκαθιστά μη¬ 
χανισμούς ελέγχου της απόδοσης του Προσωπικού και 
των Τμημάτων, διοργανώνει συναντήσεις μεταξύ Υπηρε¬ 
σιών και Τμημάτων, ορίζει Επιτροπές ειδικών θεμάτων με 
σκοπό τη σωστή λειτουργία του Κέντρου. 

Ασκεί πειθαρχική εξουσία επί όλου του προσωπικού, 
πλην του ιατρικού, το οποίο υπάγεται στην πειθαρχική δι¬ 
καιοδοσία του Προέδρου και του Δ.Σ. 

Προετοιμάζει εκθέσεις για το Διοικητικό Συμβούλιο σχε¬ 
τικά με όλες τις λειτουργίες του Κέντρου και διαμορφώνει 
εκείνεςτις διαδικασίες που υποστηρίζουντην παροχή υψη¬ 
λού επιπέδου υπηρεσιών υγείας. 

Φροντίζει για τον έλεγχο και την αποτελεσματική χρήση 
των οικονομικών πηγών του Κέντρου και εφαρμόζει ένα 
σωστό σύστημα διαχείρισης, περιλαμβανομένωντου προ¬ 
ϋπολογισμού, της τήρησης των λογιστικών βιβλίων και 
στοιχείων, καθώς και των εσωτερικών ελέγχων. 

Εκπροσωπεί το Κέντρο, στο μέτρο που εξουσιοδοτείται 
προς τούτο από το Διοικητικό Συμβούλιο ή τον Πρόεδρο 
του Δ.Σ. 

Συντονίζει προγράμματα συνεχούς εκπαίδευσης όλου 

του προσωπικού σε συνεργασία με τις αντίστοιχες υπηρε¬ 
σίες και το Γραφείο Εκπαίδευσης. 

ΑΡΘΡΟ 5 

Συμβουλευτικές Επιτροπές 

Στο Κέντρο λειτουργούν με συμβουλευτική αρμοδιότη¬ 
τα, η Συντονιστική Επιτροπή, η Επιστημονική Επιτροπή και 
η Επιτροπή Ιατρικής Δεοντολογίας και Ηθικής Κλινικών 
Ερευνών. 

Η σύνθεση και οι αρμοδιότητες των παραπάνω Επιτρο¬ 
πών, ορίζονται στα επόμενα άρθρα του παρόντος Κανονι¬ 
σμού. 

ΑΡΘΡΟ 6 

Συντονιστική Επιτροπή 

1. Στο Κέντρο λειτουργεί Συντονιστική Επιτροπή (Σ.Ε.) 
αποτελούμενη από: 

(α) το Γ ενικό Διευθυντή, ως πρόεδρο, 

(β) το Διευθυντή της Ιατρικής Υπηρεσίας, 

(γ) το Διευθυντή της Νοσηλευτικής Υπηρεσίας, 

(δ) το Διευθυντή της Διοικητικής και Οικονομικής Υπηρε¬ 
σίας. 

( ε) ένα εκπρόσωπο του Σωματείου Εργαζομένων του 
Ω.Κ.Κ 

2. Έργο της Σ.Ε. είναι ενδεικτικά: 

Ο συντονισμός των Υπηρεσιών για την εύρυθμη λειτουρ¬ 
γία του Κέντρου. 

Η μελέτη και ανάλυση των μέσων και των τρόπων, με τα 
οποία θα υλοποιηθούν οι στόχοι του Ω.Κ.Κ. 

Η διατύπωση προτάσεων σχετικά με την επιχειρηματική 
δομή και λειτουργία του Ω.Κ.Κ. προκειμένου να αυξηθεί η 
παραγωγικότητα και η ποιότητα. 

Η εισήγηση σχεδίου διασφάλισης ποιότητας με στόχο τη 
βελτίωση των υπηρεσιών και τη μείωση του κόστους λει¬ 
τουργίας. 

Η σύγκριση της δραστηριότητας του Ω.Κ.Κ. με αντίστοι¬ 
χες δραστηριότητες άλλων παρόμοιων κέντρων εσωτερι¬ 
κού ή εξωτερικού. 

3. Η Συντονιστική Επιτροπή συγκαλείται από το Γ ενικό Δι¬ 
ευθυντή, σε τακτά χρονικά διαστήματα (δύο φορές το μή¬ 
να) ή και σε έκτακτες περιπτώσεις. Τα θέματα της ημερή¬ 
σιας διάταξης καθορίζονται από το Γ ενικό Διευθυντή και οι 
αποφάσεις της έχουν συμβουλευτικό και μόνο χαρακτήρα 
για το Διοικητικό Συμβούλιο. 

ΑΡΘΡΟ 7 

Επιστημονική Επιτροπή 

Στο Κέντρο λειτουργεί Επιστημονική Επιτροπή (Ε.Ε.), ως 
γνωμοδοτικό όργανο του Διοικητικού Συμβουλίου. Η Ε.Ε. 
αποτελείται από πέντε (5) μέλη, έκτων οποίων δύο (2) είναι 
Διευθυντές Ιατροί, ένας (1) Υποδιευθυντής Ιατρός, ένας (1) 
Ιατρός Επιμελητής Α’ και ένας (1) Ιατρός Επιμελητής Β’. Τα 
μέλη κάθε βαθμίδας της Ε.Ε. εκλέγονται από το σύνολο 
του Ιατρικού προσωπικού, με ψηφοφορία, που διοργανώ- 
νεται από τη Διεύθυνση Διοικητικών και Οικονομικών Υπη¬ 
ρεσιών. Η Ε.Ε. συγκροτείται σε σώμα κατά την πρώτη συ¬ 
νεδρίασή της και ως Πρόεδρος εκλέγεται ένας έκτων δύο 
Διευθυντών μελών της. Η θητεία της είναι διετής. 

Η Ε.Ε. επιλαμβάνεται και γνωμοδοτεί μόνο επί επιστημο¬ 
νικών θεμάτων, τα οποία εισάγονται προς αυτή από τον 
Πρόεδρο του Διοικητικού Συμβουλίου, το Γενικό Διευθυ¬ 
ντή ή το Διευθυντή της Ιατρικής Υπηρεσίας. 

Συνεδριάζει τακτικά μία φορά το μήνα και εκτάκτως όπο- 
τε συγκληθεί από τον Πρόεδρό της ή μετά από σχετικό 
ερώτημα του Προέδρου του Διοικητικού Συμβουλίου ή του 
Γενικού Διευθυντή. 


ΑΡΘΡΟ 8 

Επιτροπή Ιατρικής Δεοντολογίας και Ηθικής Κλινικών 

Ερευνών. 

Στο Κέντρο λειτουργεί Επιτροπή Ιατρικής Δεοντολογίας 
και Ηθικής Κλινικών Ερευνών, που αποτελείται από έξι (6) 
μέλη. Έργο της επιτροπής αυτής είναι αφενός η παρακο¬ 
λούθηση και εξέταση κάθε πληροφορίας ή καταγγελίας 
σχετικά με αντιδεοντολογική συμπεριφορά μελών του ια¬ 
τρικού προσωπικού, καιη υποβολή σχετικώνεκθέσεων/πο- 
ρισμάτων προς το Δ.Σ. του Κέντρου και αφετέρου η εξέτα¬ 
ση των προτεινομένων πρωτοκόλλων κλινικών ερευνών, 
σύμφωνα με τις εκάστοτε ισχύουσες ρυθμίσεις και διατά¬ 
ξεις. 

Μέλη της Επιτροπής είναι τρεις (3) Διευθυντές Ιατροί, ο 
Προϊστάμενος του Γραφείου Διασφάλισης Ποιότητας, ο 
Νομικός Σύμβουλος και η Διευθύντρια της Νοσηλευτικής 
Υπηρεσίας. Ο Πρόεδρος και τα μέλη ορίζονται με απόφα¬ 
ση του Διοικητικού Συμβουλίου και η θητεία τους είναι διε¬ 
τής. 

ΑΡΘΡΟ 9 

Διάκριση Υπηρεσιών 

1. Το Ωνάσειο Καρδιοχειρουργικό Κέντρο απαρτίζεται 
από τις Υπηρεσίες: 

(α) Ιατρική, 

(β) Νοσηλευτική, 

(γ) Διοικητική και Οικονομική. 

2. Οι Υπηρεσίες αυτές είναι ισότιμες και έχουν διακεκρι¬ 
μένη συγκρότηση και διάρθρωση. Στα πλαίσια της ισοτι¬ 
μίας αυτής οι Υπηρεσίες οφείλουν να συνεργάζονται αρ¬ 
μονικά για την επίτευξη του σκοπού του Κέντρου, δηλαδή 
της παροχής υπηρεσιών υγείας υψηλού επιπέδου. 

3.0 τρόπος λειτουργίας των ανωτέρω υπηρεσιών ρυθμί¬ 
ζεται με τον παρόντα Εσωτερικό Κανονισμό. Για ειδικότε¬ 
ρα θέματα, η ρύθμιση αυτή συμπληρώνεται με ειδικούς 
"Κανόνες Λειτουργίας" των Υπηρεσιών, Τομέων, Τμημά¬ 
των, Εργαστηρίων, Μονάδων, στους οποίους προβλέπο- 
νται μεταξύ άλλων οι επί μέρους αρμοδιότητες κάθε κατη¬ 
γορίας και ειδικότητας προσωπικού και οι οποίοι αποτε¬ 
λούν αποφάσεις του Διοικητικού Συμβουλίου ή του Γ ενικού 
Διευθυντή. Μεταξύ κανόνων που τυχόν ρυθμίζουν ίδιο θέ¬ 
μα επικρατούν εκείνοι που θεσπίζονται από το ιεραρχικά 
ανώτερο όργανο. 

ΑΡΘΡΟ 10 
Αυτοτελή Γ ραφεία 

Εκτός από τις παραπάνω υπηρεσίες, στο Κέντρο λει¬ 
τουργούν τα ακόλουθα αυτοτελή Γ ραφεία: 

1. Γ ραφείο Νομικού Συμβούλου, υπαγόμενο στον Πρόε¬ 
δρο του Δ.Σ. 

2. Γ ραφείο Δημοσίων Σχέσεων, και 

3. Γ ραφείο Διασφάλισης Ποιότητας, υπαγόμενα στο Γ ε¬ 
νικό Διευθυντή. 

ΑΡΘΡΟ 11 

Αρμοδιότητες Αυτοτελών Γ ραφείων 

1. Γ ραφείο Νομικού Συμβούλου 

(α) Ο Νομικός Σύμβουλος γνωμοδοτεί εγγράφως για 
υποθέσεις που του ανατίθενται από τη Διοίκηση και διε¬ 
νεργεί όλες τις εξώδικες πράξεις ή ένδικες υποθέσεις και 
γενικά κάθε ένδικο μέσο, χωρίς περιορισμό βαθμού ή δι¬ 
καιοδοσίας κατά τον Κώδικα περί Δικηγόρων. 

(β) Ο Νομικός Σύμβουλος συμμετέχει κατόπιν προσκλή- 
σεως στις συνεδριάσεις του Δ.Σ. και των άλλων οργάνων 
και Επιτροπών του Κέντρου. 

(γ) Με την επιμέλεια του Νομικού Συμβούλου τηρείται 

Αρχείο επί όλων των δικαστικών και εξώδικων ενεργειών 
του ΩΚΚ, καθώς και της νομικής αλληλογραφίας και των 
γνωμοδοτήσεων. 

2. Γραφείο Δημοσίων Σχέσεων 

(α) Η προβολή του Ιατρικού, Νοσηλευτικού, Εκπαιδευτι¬ 
κού και Ερευνητικού έργου του Κέντρου. 

(β) Η επικοινωνία μετά Μέσα Μαζικής Ενημέρωσης. 

(γ) Η υποστήριξη και διοργάνωση συνεδρίων/σεμιναρίων 
καθώς και η ανάπτυξη δεσμών συνεργασίας με διεθνή Νο¬ 
σηλευτικά και Ερευνητικά Κέντρα. 

3. Γ ραφείο Διασφάλισης Ποιότητας 

(α) Η ευθύνη του ελέγχου της ποιότητας και η διασφάλι¬ 
ση του υψηλού επιπέδου των 
προσφερομένων υπηρεσιών. 

(β) Η ευθύνη της σύνταξης προδιαγραφών για ιατρικές 
και νοσηλευτικές πράξεις. 

(γ) Η σύνταξη και παρακολούθηση εφαρμογής διαδικα¬ 
σιών, που αφορούν την έρευνα. 

(δ) Ο έλεγχος των ερευνητικών προγραμμάτων. 

ΑΡΘΡΟ 12 

Διάρθρωση Ιατρικής Υπηρεσίας 

1. Η Ιατρική Υπηρεσία (ΙΥ) αποτελεί Διεύθυνση και διαρ¬ 
θρώνεται σε τέσσερις (4) τομείς, ως εξής: 

α. Καρδιοχειρουργικός Τομέας, με δύναμη εξήντα οκτώ 
(68) κλινών και τριών (3) θερμοκοιτίδων , 
β. Καρδιολογικός Τομέας, με δύναμη πενήντα έξι (56) 
κλινών, 

γ. Αναισθησιολογικός Τομέας, άνευ κλινών και 
δ. Εργαστηριακός Τομέας. 

2. Κάθε Τομέας διαρθρώνεται σε Τμήματα, Εργαστήρια 
και Μονάδες ως εξής : 

α. Καρδιοχειρουργικός Τομέας. 

Ο Καρδιοχειρουργικός Τομέας αποτελείται από τέσσε¬ 
ρα (4) Τμήματα και δύο (2) Μονάδες: 

Τρία (3) Καρδιοχειρουργικά Τμήματα ενηλίκων με δύνα¬ 
μη σαράντα δύο (42) κλινών, 

Ένα (1) Καρδιοχειρουργικό Τμήμα Παίδων και Συγγενών 
Καρδιοπαθειών με δύναμη έξι (6) κλινών και τριών (3) θερ¬ 
μοκοιτίδων. 

Μία (1) Μονάδα Εντατικής Θεραπείας ενηλίκων με δύνα¬ 
μη δώδεκα (12) κλινών και ημιεντατικής θεραπείας ενηλί¬ 
κων τεσσάρων (4) κλινών. 

Μία (1) Μονάδα Εντατικής Θεραπείας παίδων με δύναμη 
τεσσάρων (4) κλινών. 

Στα πλαίσια του Καρδιοχειρουργικού Τομέα λειτουργεί 
Μονάδα Μεταμοσχεύσεων Καρδιάς, Καρδιάς/Πνευμόνων, 
Πνευμόνων, της οποίας την ευθύνη έχει ο Διευθυντής του 
Α’ Καρδιοχειρουργικού Τμήματος Ενηλίκων. Η Μονάδα αυ¬ 
τή συνεργάζεται με τα εξής επιμέρους Τμήματα, Εργαστή¬ 
ρια και ειδικότητες για την επίτευξη των σκοπών της: 

1. Καρδιοχειρουργικό Τμήμα Παίδων και Συγγενών Καρ- 
διοπαθειών. 

2. Εργαστήριο Μοριακής Ανοσοπαθολογίας & Ιστοσυμ- 
βατότητας. 

3. Παθολογοανατομικό Εργαστήριο. 

4. Καρδιολόγους & Παιδοκαρδιολόγους Μεταμοσχεύσε¬ 
ων. 

5. Πνευμονολόγους Μεταμοσχεύσεων. 

6. Συμβούλους Ειδικοτήτων. 

Επίσης, στα πλαίσια της Μ.Ε.Θ. λειτουργεί Πνευμονολο- 
γικό Εργαστήριο. 

Οι ενήλικες ασθενείς του Καρδιοχειρουργικού Τμήματος 


Συγγενών Καρδιοπαθειών, νοσηλεύονται στις κλίνες ενηλί¬ 
κων του Τομέα. 

Στον Καρδιοχειρουργικό Τομέα λειτουργούν Εξωτερικά 
Ιατρεία τακτικών και επειγόντων περιστατικών, 
β. Καρδιολογικός Τομέας. 

Ο Καρδιολογικός Τομέας αποτελείται από τρία (3) Τμή¬ 
ματα, δύο (2) Μονάδες και ένα (1) Εργαστήριο: 

Δύο (2) ΚαρδιολογικάΤμήματα Ενηλίκων με δύναμη τριά¬ 
ντα τεσσάρων (34) κλινών, 

Ένα (1) Παιδοκαρδιολογικό Τμήμα με δύναμη έξι (6) κλι¬ 
νών. 

Μία (1) Μονάδα Εντατικής Θεραπείας ενηλίκων με δύνα¬ 
μη οκτώ (8) κλινών και Ημιεντατικής Θεραπείας ενηλίκων 
με δύναμη τεσσάρων (4) κλινών. 

Μία (1) Μονάδα Εντατικής Θεραπείας παίδων με δύναμη 
τεσσάρων (4) κλινών. 

Ένα (1) Εργαστήριο Αιμοδυναμικό και Ηλεκτροφυσιολο- 
γίας. 

Στον Καρδιολογικό Τομέα λειτουργούν Εξωτερικά Ια¬ 
τρεία τακτικών και επειγόντων περιστατικών, 
γ. Αναισθησιολογικός Τομέας. 

Ο Αναισθησιολογικός Τομέας είναι ενιαίος και καλύπτει 
τις ανάγκες όλων των καρδιοχειρουργικών τμημάτων (ενη- 
λίκων-παίδων), του αιμοδυναμικού εργαστηρίου και γενι¬ 
κότερα του Κέντρου, 
δ. Εργαστηριακός Τομέας. 

Ο Εργαστηριακός Τομέας αποτελείται από έξι (6) Τμή¬ 
ματα : 

1. Τμήμα Κεντρικών Εργαστηρίων (Μικροβιολογικό, Βιο¬ 
χημικό, Ραδιοανοσολογικό) 

2. Τμήμα Αιμοδοσίας-Αιματολογικό-Πήξης Αιμόστασης 

3. Ένα (1) Μοριακής Ανοσοπαθολογίας & Ιστοσυμβατό- 
τητας 

4. Ένα (1) Παθολογοανατομικό, 

5. Τμήμα Ιατρικής Απεικόνισης (Ακτινοδιαγνωστικής, 
Αξονικής Τομογραφίας, Υπερήχων) 

6. Τμήμα Πυρηνικής Ιατρικής 

ΑΡΘΡΟ 13 

Αρμοδιότητες Ιατρικής Υπηρεσίας 

1. Τα γενικά καθήκοντα της Ιατρικής Υπηρεσίας είναι: 

α. Η παροχή νοσηλείας στους ασθενείς, σύμφωνα με 
τους κανόνες και τα διδάγματα της Ιατρικής. 

β. Ο προγραμματισμός και ο έλεγχος των παρεχομένων 
Ιατρικών υπηρεσιών, 

γ. Η προαγωγή της εκπαίδευσης και της έρευνας, 
δ. Η τήρηση των κανόνων της ιατρικής ηθικής και δεο¬ 
ντολογίας. 

ε. Η τήρηση των αρχών λειτουργίας του Κέντρου όπως 
καθορίζονται από διατάξεις νόμων, Π.Δ., τον Εσωτερικό 
Κανονισμό Λειτουργίας του Κέντρου και τις αποφάσεις του 
Δ.Σ. αυτού. 

2. Οι ειδικότερες αρμοδιότητες και καθήκοντα της Ι.Υ. 
καθορίζονται στους "Κανόνες Λειτουργίας" αυτής. 

ΑΡΘΡΟ 14 

Διευθυντής Ιατρικής Υπηρεσίας 

1. Της Ιατρικής Υπηρεσίας προϊσταται ένας από τους Συ¬ 
ντονιστές των Τομέων, ο οποίος ορίζεται ως Διευθυντής 
της με απόφαση του Δ.Σ. για θητεία δύο (2) ετών. 

2. Ο Διευθυντής της Ιατρικής Υπηρεσίας: 

α. Είναι υπεύθυνος για την παρακολούθηση της εύρυθ¬ 
μης λειτουργίας της Ιατρικής Υπηρεσίας, 
β. Εισηγείται στο Γ ενικό Διευθυντή θέματα που αφορούν 

τη λειτουργία της Ιατρικής Υπηρεσίας, καθώς και εκείνα 
που αφορούν στην αγορά ή/και αντικατάσταση βιόίατρι- 
κού εξοπλισμού των Τμημάτων της Ιατρικής Υπηρεσίας, 
γ. Συμμετέχει στη διαμόρφωση του προϋπολογισμού της 
Ιατρικής Υπηρεσίας και παρακολουθεί τον εγκεκριμένο 
προϋπολογισμό της, και 

δ. Παρίοταται στις συνεδριάσεις του Δ.Σ. μετά από πρό¬ 
σκληση του Προέδρου του Δ.Σ. 

ΑΡΘΡΟ 15 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία (ΝΥ) αποτελεί Διεύθυνση, 
της οποίας προϊσταται Διευθυντής που αναφέρεται στο Γ ε¬ 
νικό Διευθυντή και διαρθρώνεται σε δύο (2) τομείς, σε κα¬ 
θένα εκ των οποίων υπάγονται τα παρακάτω Τμήματα και 
Γ ραφεία. 

1.1 Πρώτος Νοσηλευτικός Τομέας: 

1.1.1 Νοσηλευτικό Τμήμα 4ου ορόφου 

1.1.2. Νοσηλευτικό Τμήμα 5ου ορόφου 

1.1.3. Νοσηλευτικό Τμήμα 6ου ορόφου 

1.1.4. Παιδοκαρδιολογική Μ.Ε.Θ. 

1.1.5. Καρδιολογική Μ.Ε.Θ. και Μ.Η.Θ. 

1.1.6. Εξωτερικά Ιατρεία και Διαγνωστικά Τμήματα 

1.1.7. Τ.Ε.Π. 

1 . 1 . 8 . Γ ραφείο Ελέγχου Λοιμώξεων 

1.1.9. Γ ραφείο Εκπαίδευσης Νοσηλευτικής Υπηρεσίας 
1.2 Δεύτερος Νοσηλευτικός Τομέας: 

1.2.1. Χειρουργεία 

1.2.2. Αναισθησιολογικό 

1.2.3. Αιμοδυναμικό Εργαστήριο 

1.2.4. Αιμοδοσία 

1.2.5. Κεντρική Αποστείρωση 

1.2.6. Καρδιοχειρουργική Μ.Ε.Θ. και Μ.Η.Θ. 

1.2.7. Παιδοκαρδιοχειρουργική Μ.Ε.Θ. 

2. Στους Προϊστάμενους Τμημάτων αναφέρεται όλο το 
Προσωπικό της Νοσηλευτικής Υπηρεσίας που υπηρετεί 
στο αντίστοιχο τμήμα. 

ΑΡΘΡΟ 16 

Αρμοδιότητες Νοσηλευτικής Υπηρεσίας 
Τα γενικά καθήκοντα της Νοσηλευτικής Υπηρεσίας είναι: 
(α) Η παροχή νοσηλείας στους ασθενείς, σύμφωνα με 
τους κανόνες και τα διδάγματα της Νοσηλευτικής στο 
πλαίσιο των οδηγιών των υπευθύνων Ιατρών. 

(β) Η προώθηση και προαγωγή της νοσηλευτικής, της εκ¬ 
παίδευσης και της έρευνας. 

(γ) Ο προγραμματισμός και ο έλεγχος των παρεχομένων 
υπηρεσιών. 

(δ) Η τήρηση των κανόνων νοσηλευτικής ηθικής και δεο¬ 
ντολογίας. 

(ε) Η τήρηση των αρχών λειτουργίας του Κέντρου, όπως 
καθορίζονται από διατάξεις νόμων, Π.Δ., τον Εσωτερικό 
Κανονισμό Λειτουργίας του Ω.Κ.Κ. και τις αποφάσεις του 
Δ.Σ. αυτού. 

ΑΡΘΡΟ 17 

Διάρθρωση Διοικητικής και Οικονομικής Υπηρεσίας 
Η Διοικητική Υπηρεσία (ΔΥ) αποτελεί Διεύθυνση, της 
οποίας προϊσταται Διευθυντής και διαρθρώνεται σε τέσσε¬ 
ρα (4) Τμήματα και πέντε (5) Γ ραφεία: 

(α) Τμήμα Οικονομικού 

(β) Τμήμα Διαχείρισης Ανθρώπινου Δυναμικού, 

(γ) Τμήμα Οργάνωσης και Πληροφοριακών Συστημά¬ 
των, 

(δ) Τεχνικό Τμήμα, 

(ε) Τμήμα Βιοϊατρικής Τεχνολογίας, 


(στ) Τμήμα Φαρμακείου 
(ζ) Γ ραφείο Ιατρικών Αρχείων, 

(η) Γ ραφείο Διατροφής, 

(θ) Γ ραφείο Αποκατάστασης Ασθενών, 

(ι) Γ ραφείο Κοινωνικής Μέριμνας και Ψυχολογικής Υπο¬ 
στήριξης, 

(κ) Γ ραφείο Παραϊατρικών Επαγγελμάτων 
Αναλυτικότερα: 

(α) Στο Οικονομικό Τμήμα υπάγονται τα Γ ραφεία: 
η Γ ραφείο Λογιστηρίου 
η Γ ραφείο Προμηθειών - Διαχείρισης Υλικών 
η Γραφείο Κίνησης, Υποδοχής Ασθενών, Λογιστηρίου 
Ασθενών, Εξωτερικών Ιατρείων και Ασθενοφόρων. 

(β) Στο Τμήμα Διαχείρισης Ανθρώπινου Δυναμικού υπά¬ 
γονται τα Γ ραφεία: 

• Διαχείρισης Ανθρώπινου Δυναμικού 

• Εκπαίδευσης, 

• Γ ραμματείας, 

• Τηλεφωνικού Κέντρου, 

• Βιβλιοθήκης. 

(γ) Στο Τεχνικό Τμήμα υπάγονται τα Γ ραφεία: 

• Ηλεκτρομηχανολογικών Εγκαταστάσεων, 

• Κτιριακών Εγκαταστάσεων, 

• Επιμέλειας Κτιρίου, Ιματισμού και Πλυντηρίων, 

• Ασφάλειας,. 

(δ) Στο Τμήμα Βιοϊατρικής Τεχνολογίας υπάγονται τα 
Γ ραφεία: 

• Τεχνικής Διαχείρισης Εξοπλισμού, 

• Ιατρικής Φυσικής, 

• Χειριστών Μηχανημάτων Εξωσωματικής Κυκλοφο- 
ρίας. 

ΑΡΘΡΟ 18 

Αρμοδιότητες Διοικητικής και Οικονομικής Υπηρεσίας 
1. Οικονομικό Τμήμα : 

1.1. Γραφείο Λογιστηρίου: 

(α) Η κατάρτιση προϋπολογισμού, ισολογισμού και απο¬ 
λογισμού και η τήρηση των λογιστικών βιβλίων. 

(β) Η μελέτη των οικονομικών αναγκών του Κέντρου και η 
κατάρτιση αναλυτικών προϋπολογισμών όλων των τμημά¬ 
των του Κέντρου. 

(γ) Ο έλεγχος των δαπανών. 

(δ) Η κοστολόγηση όλων των υπηρεσιών του Κέντρου, 
(ε) Η παρακολούθηση της εκτέλεσης του προϋπολογι¬ 
σμού. 

(στ) Η εκπόνηση οικονομοτεχνικών μελετών. 

(ζ) Η ευθύνη καταγραφής των περιουσιακών στοιχείων 
του Κέντρου. 

(η) Η επεξεργασία και τήρηση μηχανογραφικών, αναλυ¬ 
τικών, οικονομικών και τατιστικών στοιχείων για όλα τα 
Τμήματα. 

(θ) Η δημιουργία ΜΙ5 για τη Διοίκηση του Κέντρου. 

1.2. Γ ραφείο Προμηθειών - Διαχείρισης Υλικών: 

(α) Ο προγραμματισμός και η εκτέλεση των πόσης φύσε¬ 
ων προμηθειών. 

(β) Η διενέργεια των διαγωνισμών βάσει του Κανονισμού 
Προμηθειών. 

(γ) Η παραλαβή, αποθήκευση και διανομή υλικών σε όλα 
τα Τμήματα του Κέντρου. 

(δ) Η σωστή διαχείριση και παρακολούθηση των αποθε¬ 
μάτων. 

(ε) Η ευθύνη της λειτουργίας των Αποθηκών. 

1.3. Γ ραφείο Κίνησης, Υποδοχής Ασθενών, Λογιστηρίου 
Ασθενών και Ασθενοφόρων: 

(α) Η τήρηση κατάστασης αναμονής εισαγωγής ασθενών 
και ο προγραμματισμός αυτών για εισαγωγή. 

(β) Η έκδοση εισιτηρίων/εξιτηρίων για την εισαγωγή / 
έξοδο των ασθενών και η εν γένει διακίνηση αυτών. 

(γ) Η τήρηση βιβλίου νοσηλευομένων ασθενών και η πα¬ 
ροχή πληροφοριών κίνησης των. 

(δ) Η γραμματειακή υποστήριξη των Εξωτερικών Ιατρεί¬ 
ων περιλαμβανομένης της τήρησης ιατρικών αρχείων, της 
ρύθμισηςτης σειράς προσέλευσης, της υποδοχής και εξυ¬ 
πηρέτησης των προσερχόμενων στα Εξωτερικά Ιατρεία 
ασθενών. 

(ε) Η λογιστική παρακολούθηση του λογαριασμού των 
νοσηλευομένων ασθενών, και η έκδοση δελτίων παροχής 
υπηρεσιών. 

(στ) Η χορήγηση, κατόπιν αιτήσεως, πιστοποιητικών σε 
νοσηλευθέντες ασθενείς. 

(ζ) Η υποβολή λογαριασμών στα Ασφαλιστικά Ταμεία και 
εισπράξεις από αυτά.. 

(η) Ο έλεγχος περικοπών Ασφαλιστικών Ταμείων. 

(θ) Η διαχείριση τιμοκαταλόγου ΩΚΚ. 

2. Τμήμα Διαχείρισης Ανθρώπινου Δυναμικού: 

2.1. Γ ραφείο Διαχείρισης Ανθρώπινου Δυναμικού: 

(α) Τα θέματα που αφορούν την υπηρεσιακή κατάσταση 
του Προσωπικού του Κέντρου. 

(β) Ηεποπτεία και έλεγχος όλου του Προσωπικού του Κέ¬ 
ντρου. 

(γ) Η μισθοδοσία του προσωπικού. 

2.2 Γ ραφείο Εκπαίδευσης 

(α) Ο συντονισμός και η διοικητική υποστήριξη των εκ¬ 
παιδευτικών δραστηριοτήτων όλων των Υπηρεσιών του Κέ¬ 
ντρου. 

(β) Η ευθύνη της ανεύρεσης εκπαιδευτικών προγραμμά¬ 
των που επιχορηγούνται από Ελληνικές ή αλλοδαπές πηγές. 

(γ) Η ευθύνη της αξιολόγησης των προγραμμάτων εκ¬ 
παίδευσης του Κέντρου και η τήρηση σχετικού αρχείου. 

(δ) Η εκπόνηση διαδικασιών για τον εντοπισμό των ανα¬ 
γκών εκπαίδευσης του προσωπικού του Κέντρου. 

(ε) Η σύνταξη και παρακολούθηση εφαρμογής διαδικα¬ 
σιών που αφορούν την εκπαίδευση. 

2.3. Γ ραφείο Γ ραμματείας 

(α) Η οργάνωση της γραμματειακής υποστήριξης των 
υπηρεσιών του Κέντρου, σύμφωνα με τις αποφάσεις της 
Διοίκησης. 

(β) Η γραμματειακή υποστήριξη των διαφόρων τμημά- 
τωντου Κέντρου, συμπεριλαμβανομένης της ενημέρωσης 
των ιατρικών φακέλων. 

2.4 Γ ραφείο Τηλεφωνικού Κέντρου 
Η λειτουργία του Τηλεφωνικού Κέντρου και λοιπών συ¬ 
στημάτων επικοινωνίας. 

2.5. Γ ραφείο Βιβλιοθήκης 

Έχει την ευθύνη λειτουργίας και εμπλουτισμού της Βι¬ 
βλιοθήκης του Κέντρου. 

3. Τμήμα Οργάνωσης και Πληροφοριακών Συστημάτων 
(α) Η οργάνωση και λειτουργία της μηχανογράφησης 

του Κέντρου. 

(β) Η παροχή υποστήριξης σε θέματα πληροφορικής σε 
όλα τα Τμήματα του Κέντρου και η ανάπτυξη εξειδικευμέ- 
νων πληροφοριακών συστημάτων. 

(γ) Η παροχή και διακίνηση πληροφοριών στις Υπηρεσίες 
του Κέντρου. 

4. Τεχνικό Τμήμα 

4.1. Γ ραφείο Ηλεκτρομηχανολογικών Εγκαταστάσεων 
(α) Η λειτουργία των Η/Μ εγκαταστάσεων του Κέντρου 


(β) Ο προγραμματισμός και η εκτέλεση των απαραίτητων 
έργων εγκατάστασης, κατασκευής, συντήρησης, ανανέω¬ 
σης και διαρκούς βελτίωσης των ηλεκτρομηχανολογικών 
εγκαταστάσεων (Η/Μ) του Κέντρου. 

(γ) Η κατάρτιση μελετών εκτέλεσης έργων, η επίβλεψη 
εκτέλεσης αυτών και η ποσοτική και ποιοτική παραλαβή 
τους. 

(δ) Η συντήρηση των Η/Μ εγκαταστάσεων του Κέντρου 
καιτωνεγκαταστάσεωνπαροχής ιατρικών αερίων, ώστε να 
εξασφαλίζεται η ομαλή και ασφαλής λειτουργία των εγκα¬ 
ταστάσεων αυτών. 

(ε) Η επιμέλεια ασφαλούς συντήρησης των οχημάτων 
του Κέντρου. 

(στ) Η πυρασφάλεια του κτιρίου και των εγκαταστάσεων 
του Κέντρου. 

4.2. Γ ραφείο Κτιριακών Εγκαταστάσεων 

(α) Ο προγραμματισμός και η εκτέλεση του έργου συ¬ 
ντήρησης, ανανέωσης και βελτίωσης των κτιριακών εγκα¬ 
ταστάσεων του Κέντρου. 

(β) Η κατάρτιση μελετών εκτέλεσης έργων, η επίβλεψη 
αυτών και η ποσοτική και ποιοτική παραλαβή τους. 

4.3. Γραφείο Επιμέλειας Κτιρίου, Ιματισμού και Πλυντη¬ 
ρίων 

(α) Η καθαριότητα και η καλή εμφάνιση των εγκαταστά¬ 
σεων του Κέντρου. 

(β) Η εποπτεία των γενικών εργασιών και των μεταφο¬ 
ρών. 

(γ) Ο καθαρισμός του ιματισμού και των κλινοσκεπασμά¬ 
των, καθώς και η κατασκευή, φύλαξη, επιδιόρθωση και δια¬ 
νομή αυτών. 

4.4. Γ ραφείο Ασφάλειας. 

Η τήρηση της τάξης και της ασφάλειας των νοσηλευομέ¬ 
νων ασθενών και του προσωπικού καθώς και η φύλαξη του 
κτιρίου και του πάσης φύσεως εξοπλισμού του. 

5. Τ μήμα Βιοϊατρικής Τεχνολογίας 

5.1. Γ ραφείο Τεχνικής Διαχείρισης Εξοπλισμού 

(α) Η ορθολογική χρήση, η ομαλή λειτουργία και η οργα¬ 
νωμένη τεχνική υποστήριξη των μηχανημάτων ιατρικού 
εξοπλισμού του Κέντρου. 

(β) Ο ποιοτικός έλεγχος, η ασφαλής λειτουργία των μηχανη¬ 
μάτων ιατρικού εξοπλισμού και η εφαρμογή των διεθνών κανό¬ 
νων ασφάλειας και προστασίας των ασθενών και του προσωπι¬ 
κού, συμπεριλαμβανομένης της ακτινοπροστασίας. 

(γ) Η παρακολούθηση των τεχνολογικών εξελίξεων στη Βι- 
οϊατρική Τεχνολογία και η μελέτη ένταξής των στο Κέντρο. 

(δ) Η εισήγηση προμήθειας νέου ιατρικού εξοπλισμού 
ή/και ανανέωσης του υπάρχοντος, η σύνταξη των σχετικών 
προδιαγραφών και η μελέτη σύναψης και παρακολούθη¬ 
σης συμβολαίων συντήρησης μηχανημάτων ιατρικού εξο¬ 
πλισμού. 

(ε) Η τεχνολογική υποστήριξη των ερευνητικών προ¬ 
γραμμάτων. 

(στ) Η ενημέρωση και εκπαίδευση του Προσωπικού του 
Κέντρου επί θεμάτων Βιοϊατρικής Τεχνολογίας, Ιατρικής 
Φυσικής, ακτινοπροστασίας και ασφάλειας προσωπικού. 

5.2. Γ ραφείο Ιατρικής Φυσικής 

5.3. Γ ραφείο Χειριστών Ιατρικών Μηχανημάτων 

6. Τ μήμα Φαρμακείου 

(α) Η παραγγελία, παραλαβή, αποθήκευση και τέλος η 
διανομή φαρμάκων και άλλων φαρμακευτικών παρασκευ¬ 
ασμάτων σε όλα τα Τμήματα και τις Νοσηλευτικές Μονά¬ 
δες του Κέντρου. 

(β) Η προώθηση και προαγωγή της φαρμακευτικής, και 
η εκπαίδευση και ενημέρωση στον τομέα αυτό. 

7. Γραφείο Ιατρικών Αρχείων 

Η δημιουργία, ενημέρωση, φύλαξη και διανομή σε εξου¬ 
σιοδοτημένο προσωπικό του Κέντρου των Ιατρικών Φακέ¬ 
λων των ασθενών (νοσηλευθέντων, νοσηλευόμενων και 
εξωτερικών). Η χορήγηση αντιγράφων των Ιατρικών Φακέ¬ 
λων στους νοσηλευθέντες ή σε νόμιμα εξουσιοδοτημένα 
πρόσωπα. 

8. Γ ραφείο Διατροφής: 

(α) Η διαμόρφωση διατροφικών σχημάτων ασθενών και 
προσωπικού. 

(β) Η πληροφόρηση και εκπαίδευση των νοσηλευομένων 
και των ασθενώντων Εξωτερικών Ιατρείων, οι οποίοι έχουν 
ανάγκη από ειδική διαιτητική αγωγή. 

(γ) Η οργανωτική, διοικητική και επιστημονική ευθύνη για 
την παραλαβή και διαχείριση των τροφίμων μέχρι την κα¬ 
τανάλωσή τους. 

9. Γ ραφείο Αποκατάστασης Ασθενών 

Η παροχή υπηρεσιών φυσικοθεραπείας και αποκατά¬ 
στασης ασθενών. 

10. Γραφείο Κοινωνικής Μέριμνας και Ψυχολογικής Υπο¬ 
στήριξης 

Αποστολή του Γ ραφείου αυτού είναι η συμπαράσταση σε 
κοινωνικά και ψυχολογικά προβλήματα νοσηλευομένων 
ασθενών και η αντιμετώπισή τους. 

12.Γ ραφείο Παράίατρικών Επαγγελμάτων 

Στο Γ ραφείο αυτό εντάσσονται οι δραστηριότητες των 
Τεχνολόγων Ιατρικών Εργαστηρίων, τωνΤεχνολόγων-Ακτι- 
νολόγων, Χημικών, Βιοχημικών, Βιολόγων και έχει την ευ¬ 
θύνη καλής λειτουργίας των μηχανημάτων και τη συντήρη¬ 
ση τους σε πρώτο βαθμό, σύμφωνα με τις οδηγίες του Τε¬ 
χνικού Τμήματος και του Τμήματος Βιοϊατρικής 
Τεχνολογίας του Κέντρου. 

ΑΡΘΡΟ 19 

Στελέχωση Αυτοτελών Γ ραφείων 

1. Γραφείο Νομικού Συμβούλου: Δύο (2) θέσεις, κατανε¬ 
μημένες ως εξής: 

Νομικός Σύμβουλος - Δικηγόρος : Μία (1) θέση 
Δικηγόροι: Μία (1) θέση 

2. Γ ραφείο Δημοσίων Σχέσεων: Δύο (2) θέσεις, κα¬ 

τανεμημένες ως εξής: 

Υπεύθυνος: Μία (1) θέση 

Υπάλληλος: Μία (1) θέση 

3. Γ ραφείο Διασφάλισης Ποιότητας: Τ ρεις (3) θέσεις, κα¬ 
τανεμημένες ως εξής: 

Προϊστάμενος: Μία (1) θέση 

Υπάλληλοι : Δύο (2) θέσεις 

ΑΡΘΡΟ 20 

Στελέχωση Ιατρικής Υπηρεσίας 

1. Η Ιατρική Υπηρεσία στελεχώνεται από : 

(α) Ιατρούς πλήρους και αποκλειστικής απασχόλησης, 
οι οποίοι αποτελούντο Τακτικό Ιατρικό Προσωπικό (ΤΙΠ) 
του Κέντρου. Οι ιατροί του ΤΙΠ κατατάσσονται σε τέσσε¬ 
ρις (4) ιεραρχικές βαθμίδες και υπηρετούν με σύμβαση 
ορισμένου χρόνου διάρκειας μέχρι τεσσάρων (4) ετών: 

1. Διευθυντές 

2. Υποδιευθυντές 

3. Επιμελητές Α’ 

4. Επιμελητές Β’ 

(β) Ειδικευόμενους Ιατρούς, οι οποίοι διορίζονται από το 
Υπουργείο Υγείας και Πρόνοιας, σύμφωνα με τις ανάγκες 
του Κέντρου. 


2. Συνιστώνται Ενενήντα τέσσερις (94) θέσεις ιατρών 
ΤΙΠ, οι οποίες κατανέμονται κατά ιατρική ειδικότητα και ιε¬ 
ραρχική βαθμίδα ως εξής: 

Α. ΚΑΡΔΙΟΧΕΙΡΟΥΡΓΙΚΟΣ ΤΟΜΕΑΣ 

- Θέσεις ΤΙΠ : Τριάντα εννέα (39) θέσεις. 

Οι παραπάνω θέσεις κατανέμονται στα Τμήματα ως κα¬ 
τωτέρω: 

Ι.Καρδιοχειρουργοί : Είκοσι τέσσερις (24) θέσεις. 
Διευθυντές : Τέσσερις (4) θέσεις, 

Υποδιευθυντές : Τέσσερις (4) θέσεις, 

Επιμελητές Α’/Β’: Δέκα έξι (16) θέσεις. 

Από τις παραπάνω είκοσι τέσσερις (24) θέσεις, δεκαοκτώ 
(18) κατανέμονται στα Καρδιοχειρουργικά Τμήματα ενηλί¬ 
κων και έξι (6) στο Καρδιοχειρουργικό Τμήμα Παίδων και 
Συγγενών Καρδιοπαθειών. 

2. Μονάδα Εντατικής & Ημιεντατικής Θεραπείας : Δέκα 
(10) θέσεις 

Διευθυντές: Μία (1) θέση. 

Υποδιευθυντές: Μία (1) θέση 

Επιμελητές Α/Β : Οκτώ (8) θέσεις. 

3. Μονάδα Εντατικής 

Θεραπείας Παίδων : Τέσσερις (4) θέσεις. 

Επιμελητές Α/Β : Τέσσερις (4) θέσεις 

4. Νεφρολόγος : Μία (1) θέση, ενιαία για όλες τις βαθμί¬ 
δες, 

Ένας από τους Διευθυντές των Καρδιοχειρουργικών 
Τμημάτων, εκλέγεται ως Συντονιστής του Τομέα από τους 
Ιατρούς του Τομέα. Η θητεία του Συντονιστή είναι 
διετούς διάρκειας. 

Β. ΚΑΡΔΙΟΛΟΓΙΚΟΣ ΤΟΜΕΑΣ 

- Θέσεις ΤΙΠ Καρδιολόγων : Είκοσι οκτώ (28) θέσεις. 

Οι παραπάνω θέσεις κατανέμονται ως κατωτέρω: 
Διευθυντές: Τρεις (3) θέσεις, 

Υποδιευθυντές : Πέντε (5) θέσεις. 

Επιμελητές Α'/Β': Είκοσι (20) θέσεις. 

Από τις παραπάνω είκοσι οκτώ (28) θέσεις, τέσσερις (4) 

θέσεις κατανέμονται στο Παιδοκαρδιολογικό Τμήμα [Μία 
(1) θέση Διευθυντή, Μία (1) θέση Υποδιευθυντή και Δύο (2) 
Επιμελητών Α & Β]. 

Οι παραπάνω θέσεις καλύπτουν όλα τα Καρδιολογικά 
Τμήματα, Μονάδες, Εργαστήρια., Εξωτερικά Ιατρεία και 

Τ.Ε.Π. 

Με αποφάσεις του Δ.Σ.: 

- Ένας από τους Υποδιευθυντές Καρδιολόγους έχει την 
ευθύνη της λειτουργίας της Καρδιολογικής ΜΕΘ και ΜΗΘ. 

- Ένας από τους Υποδιευθυντές Καρδιολόγους έχει την 
ευθύνη της εύρυθμης λειτουργίας του Αιμοδυναμικού Ερ¬ 
γαστηρίου. 

- Ο Διευθυντής του Παιδοκαρδιολογικού Τμήματος έχει 
την ευθύνη λειτουργίας της ΜΕΘ Παίδων. 

-Ένας από τους Υποδιευθυντές Καρδιολόγους έχει την 
ευθύνη της εύρυθμης λειτουργίας των Εργαστηρίων Αναί¬ 
μακτων Εξετάσεων των Εξωτερικών Ιατρείων. 

-Ένας από τους Διευθυντές Καρδιολόγους εκλέγεται ως 
Συντονιστήςτου Τομέα, από τους Ιατρούςτου Τομέα. Η θη¬ 
τεία του είναι διετούς διάρκειας. 

Γ. ΑΝΑΙΣΘΗΣΙΟΛΟΓΙΚΟΣ ΤΟΜΕΑΣ 

- Θέσεις ΤΙΠ Αναισθησιολόγων: Δέκα Τρεις (13) 

Οι παραπάνω θέσεις κατανέμονται ως κατωτέρω: 
Διευθυντής : Μία (1) θέση. 

Υποδιευθυντές : Τέσσερις (4) θέσεις. 

Επιμελητές Α/Β : Οκτώ (8) θέσεις. 

- Ένας (1) από τους Υποδιευθυντές Αναισθησιολόγους 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2959 


και τουλάχιστον δύο (2) από τους οκτώ (8) Επιμελητές Α/Β 
πρέπει να είναι εξειδικευμένοι και σε παιδιά. 

- Ο Διευθυντής Αναισθησιολόγος είναι και ο Συντονιστής 
του Τομέα. 

Δ. ΕΡΓΑΣΤΗΡΙΑΚΟΣ ΤΟΜΕΑΣ 

I. - Θέσεις ΤΙ Π : Δέκα τέσσερις (14) θέσεις. 

Οι παραπάνω θέσεις κατανέμονται στα Εργαστήρια ως 
κατωτέρω: 

1. Μικροβιολόγοι: Πέντε (5) θέσεις ενιαίες για όλες τις 
βαθμίδες. 

2. Αιματολόγοι: Δύο (2) θέσεις ενιαίες για όλες τις βαθ¬ 
μίδες. 

3. Ανοσολόγοι: Δύο (2) θέσεις, ενιαίες για όλες τις βαθ¬ 
μίδες. 

4. Παθολογοανατόμοι : Μία (1) θέση, ενιαία για όλες τις 
βαθμίδες. 

5. Ακτινολόγοι: Δύο (2) θέσεις ενιαίες για όλες τις βαθμί¬ 
δες. 

6. Πυρηνικοί Ιατροί : Δύο (2) θέσεις ενιαίες για όλες τις 
βαθμίδες. 

- Οι θέσεις των Υπευθύνων Εργαστηρίων καταλαμβάνο¬ 
νται από Ιατρούς που βρίσκονται στην υψηλότερη βαθμίδα 
της Ιατρικής Ιεραρχίας. Όταν αυτός κατέχειτη θέση του Δι¬ 
ευθυντή, έχει τον τίτλο του Διευθυντή του Εργαστηρίου. 

- Ένας από τους Διευθυντές Ιατρούς των Εργαστηρίων 
εκλέγεται ως Συντονιστής του Τομέα, από τους Ιατρούς 
του Τομέα. Η θητεία του είναι διετούς διάρκειας. 

ΑΡΘΡΟ 21 

Στελέχωση Νοσηλευτικής Υπηρεσίας 

Η Νοσηλευτική Υπηρεσία στελεχώνεται από Νοσηλευτι¬ 
κό και άλλο βοηθητικό υγειονομικό προσωπικό με τριακό¬ 
σιες ογδόντα μία (381) θέσεις των παρακάτω ειδικοτήτων 
ανάτμήμα, ως εξής: 

1. Διευθυντές Νοσηλευτικής Υπηρεσίας : Μία (1) θέση. 

2. Υποδιευθυντές Νοσηλευτικής Υπηρεσίας : Μία (1) θέ¬ 
ση. 

3. Γενικοί Προϊστάμενοι : Τρεις (3) θέσεις. 

4. Προϊστάμενοι Νοσηλευτικών Τμημάτων και Μονάδων 
: Δέκατρεις (13) θέσεις. 

5. Υπεύθυνος Γ ραφείου Εκπαίδευσης : Μία (1) θέση. 

6. Προϊστάμενος Γ ραφείου Ελέγχου 

Λοιμώξεων: Μία (1) θέση. 

7. Νοσηλευτές: 

- Κατηγορίας ΠΕ: Τριάντα (30) θέσεις. 

- Κατηγορίας ΤΕ: Εκατόν ενενήντα (190) θέσεις, έκτων 
οποίων δύο (2) θέσεις για το Σταθμό Αιμοδοσίας. 

8. Νοσηλευτές - Κατηγορία ΔΕ : Εξήντα πέντε (65) θέ¬ 
σεις. 

9. Βοηθητικό Υγειονομικό Προσωπικό (ΥΕ) : Πενήντα πέ¬ 
ντε (55) θέσεις. 

Το προσωπικό του κλάδου αυτού (ΥΕ) προσφέρει υπη¬ 
ρεσίες Βοηθού Θαλάμου, Μεταφορέως Ασθενών και άλ¬ 
λες συναφείς υπηρεσίες, ανάλογα με τις εκάστοτε ανά¬ 
γκες του Κέντρου. 

10. Αποστειρωτές/Συσκευαστές 055ϋ : Επτά (7) θέσεις. 

11. ΚαθαριστέςΧειρουργείου: Δέκατρεις (13) θέσεις. 

12. Καθαριστές Αποστείρωσης : Μία (1) θέση. 

Ο Διευθυντής της Νοσηλευτικής Υπηρεσίας επιλέγεται 
από το Διοικητικό Συμβούλιο του Κέντρου μετά από εισή¬ 
γηση του Γ ενικού Διευθυντή. 

ΑΡΘΡΟ 22 

Στελέχωση Διοικητικής και Οικονομικής Υπηρεσίας. 

Η Διοικητική και Οικονομική Υπηρεσία στελεχώνεται με 


διακόσιες ενενήντα εξη (296) θέσεις των παρακάτω ειδικο¬ 
τήτων, ως εξής: 

-Διευθυντής : Μία (1) θέση. 

1. Οικονομικό Τμήμα : Σαράντα οκτώ (48) θέσεις, κατα¬ 
νεμημένες ως εξής: 

1.1. Γραφείο Λογιστηρίου: Επτά (7) θέσεις, κατανεμημέ¬ 
νες ως εξής: 

Προϊστάμενος : Μία (1) θέση. 

Λογιστές : Πέντε (5) θέσεις. 

Β. Λογιστές: Μία (1) θέση. 

1.2. Γραφείο Προμηθειών - Διαχείρισης Υλικών : Εννέα 
(9) θέσεις, κατανεμημένες ως εξής: 

Προϊστάμενος: Μία (1) θέση. 

Υπεύθυνος Αποθήκης : Μία (1) θέση. 

Υπάλληλοι: Εξη (6) θέσεις. 

Κλητήρες-Οδηγοί : Μία (1) θέση. 

1.3. Γ ραφείο Κίνησης Ασθενών Υποδοχής Ασθενών και 
Ασθενοφόρων: Τριάντα μία (31) θέσεις κατανεμημένες 

ως εξής: 

Προϊστάμενος: Μία (1) θέση, 

Υπάλληλοι: Δέκα εννέα (19 )θέσεις, 

Οδηγοί Ασθενοφόρων: Πέντε (5) θέσεις, 

Υπάλληλοι Υποδοχής : Τρεις (3) θέσεις, 

Κλητήρες /Οδηγοί : Τρεις (3) θέσεις. 

2. Τμήμα Διαχείρισης 

Ανθρώπινου Δυναμικού : Πενήντα εννέα (59) θέσεις, κα¬ 
τανεμημένες ως εξής: 

Προϊστάμενος : Μία (1) θέση. 

Υπεύθυνος Μισθοδοσίας : Μία (1) θέση. 

Υπάλληλοι: Δύο (2) θέσεις. 

-Γραφείο Εκπαίδευσης Υπεύθυνος : Μία (1) θέση. 
-Γραφείο Γραμματείας Γραμματεύς Δ.Σ. : Μία (1) θέση, 
υπαγόμενη απ' ευθείας στον Πρόεδροτου Δ.Σ Γραμματείς 
: Σαράντα έξι (46) θέσεις. 

-Τηλεφωνικό Κέντρο Τηλεφωνητές : Έξι (6) θέσεις. 

-Γραφείο Βιβλιοθήκης Βιβλιοθηκονόμος : Μία (1) θέση. 

3. Τμήμα Οργάνωσης & Πληροφοριακών Συστημάτων : 
Τρεις (3) θέσεις, κατανεμημένες ως εξής: 

Προϊστάμενος: Μία (1) θέση. 

Μηχανικοί 

Συστημάτων/Αναλυτές : Δύο (2) θέσεις. 

4. Τεχνικό Τμήμα: Εξήντα πέντε (65) θέσεις κατανεμημέ¬ 
νες ως εξής: 

- Προϊστάμενος (Διπλ. Η/Μ Μηχανικός): Μία (1) θέση. 

- Πολιτικοί Μηχανικοί (Διπλ. Πολ. Μηχ/κός): Μία (1) θέση. 

- Τεχνολόγοι: Δύο (2) θέσεις. 

- Μηχανοτεχνίτες: Πέντε (5) θέσεις. 

- Ηλεκτρολόγοι/Ηλεκτρονικοί: Εννέα (9) θέσεις. 

- Υδραυλικοί/Ψυκτικοί: Επτά (7) θέσεις. 

- Εργατοτεχνίτες: Πέντε (5) θέσεις. 

- Γ ραφείο Ασφάλειας: Δέκα τέσσερις (14) θέσεις. 

- Γ ραφείο Επιμέλειας Κτιρίου, Ιματισμού & Πλυντηρίων : 
Είκοσι μία (21) θέσεις κατανεμημένες ως εξής: 

Επιμελητές Κτιρίου : Δύο (2) θέσεις. 

Εργάτες: Δύο (2) θέσεις. 

Πλύντες-Σιδερωτές: Δεκαπέντε (15) θέσεις. 

Ράφτες: Δύο (2) θέσεις. 

5. Τμήμα Βιοϊατρικής Τεχνολογίας : Δέκα οκτώ (18) θέ¬ 
σεις. 

- Προϊστάμενος (Βιοϊατρικός Μηχανικός) : Μία (1) θέση. 

- Φυσικοί Ιατρικής: Δύο (2) θέσεις. 

-Τεχνολόγοι Ιατρικών Μηχανημάτων : Έξι (6) θέσεις. 

- Χειριστής Αναπνευστικού Εργαστηρίου : Μία (1) θέση. 

- Χειριστές Μηχανών Εξωσωματικής Κυκλοφορίας : 
Οκτώ (8) θέσεις. 

6. Τμήμα Φαρμακείου: Τέσσερις (4) θέσεις, κατανεμημέ¬ 
νες ως εξής: 

Φαρμακοποιοί : Προϊστάμενος Μία (1) θέση. 

Βοηθοί Φαρμακείου : Τρεις (3) θέσεις. 

7. Γραφείο Ιατρικών Αρχείων: Επτά (7) θέσεις κατανεμη¬ 
μένες ως εξής: 

Υπεύθυνος: Μία(1) θέση. 

Υπάλληλοι: Έξι (6) θέσεις. 

8. Γ ραφείο Διατροφής: Είκοσι τέσσερις (24) θέσεις, κα¬ 
τανεμημένες ως εξής: 

Διαιτολόγοι: Μία (1) θέση. 

Τεχνολόγοι Τροφίμων: Μία (1) θέση. 

Μάγειροι: Δύο (2) θέσεις. 

Βοηθοί Μαγείρων: Μία (1) θέση. 

Τραπεζοκόμοι: Δεκατρείς (13) θέσεις. 

Λαντζέρηδες: Έξι (6) θέσεις. 

9. Γραφείο Αποκατάστασης Ασθενών: Επτά (7) θέσεις 
κατανεμημένες ως εξής: 

Υπεύθυνος: Μία (1) θέση. 

Φυσικοθεραπευτές : Έξι (6) θέσεις. 

10. Γ ραφείο Κοινωνικής Μέριμνας και Ψυχολογικής Υπο¬ 
στήριξης: Δύο (2) θέσεις, κατανεμημένες ως εξής: 

Κοινωνικός Λειτουργός : Μία (1) θέση. 

Ψυχολόγος: Μία(1) θέση. 

Ο Διευθυντής της Διοικητικής και Οικονομικής Υπηρε¬ 
σίας επιλέγεται από το Διοικητικό Συμβούλιο του Κέντρου 
μετά από εισήγηση του Γ ενικού Διευθυντή. 

11. Γ ραφείο Παράίατρικών Επαγγελμάτων 
Παράίατρικό Προσωπικό Εργαστηρίων: Θέσεις πενήντα 

έξι (58) κατανεμημένες ως εξής: 

- Κεντρικά Εργαστήρια: Δεκατρείς (13) θέσεις. 

Χημικοί/Βιοχημικοί: Τρεις (3) θέσεις. 

Παρασκευαστές: Δέκα (10) θέσεις. 

- Ιατρικής Απεικόνισης : Τριάντα δύο (32) θέσεις. 
Τεχνολόγοι Ακτινολογίας: Είκοσι τέσσερις (24) θέσεις. 
Χειριστές Ιατρικών Μηχανημάτων : Οκτώ (8) θέσεις. 

- Μοριακής Ανοσοπαθολογίας : Τέσσερις (4) θέσεις. 

Παρασκευαστές : Δύο (2) θέσεις. 

Βιοχημικοί /Χημικοί/Βιολόγοι : Δύο (2) θέσεις. 

- Παθολογοανατομικό: 


Παρασκευαστές: 

- Αιμοδοσίας-Αματολογικό 
Πήξη-Αιμόσταση: 
Βιολόγοι: 
Παρασκευαστές: 


Μία (1) θέση. 
Μία (1) θέση. 

Οκτώ (8) θέσεις 
Δύο (2) θέσεις 
Έξι (6) θέσεις 


Όλοι οι υπάλληλοι του Γ ραφείου αποσπώνται στα Τμή¬ 
ματα που υπηρετούν με απόφαση της Διοίκησης και ανα- 
φέρονται στους Διευθυντές των Τμημάτων κατά τη διάρ¬ 
κεια της θητείας τους σ’ αυτά. 

ΑΡΘΡΟ 23 


Διάκριση Προσωπικού 

Το προσωπικό του Ωνασείου Καρδιοχειρουργικού Κέ¬ 
ντρου, πληντου Ιατρικού, διακρίνεται σε : 

1. Τακτικό προσωπικό, το οποίο προσλαμβάνεται με από¬ 
φαση του Δ.Σ. του Κέντρου και με σύμβαση αορίστου χρό¬ 
νου για την κάλυψη των προβλεπομένων από τον παρόντα 
Οργανισμό οργανικών θέσεων. 

2. Έκτακτο προσωπικό, το οποίο προσλαμβάνεται με 
απόφαση του Δ.Σ. του Κέντρου, με σύμβαση ορισμένου 
χρόνου ή έργου και δεν έχει τη δυνατότητα κατάληψης ορ¬ 
γανικής θέσης. 


ΑΡΘΡΟ 24 

Προσλήψεις Προσωπικού 

1. Οι κατηγορίες, οι κλάδοι, οι ειδικότητες, ο αριθμός, τα 
απαιτούμενα προσόντα, η διαδικασία επιλογής και η χρονι¬ 
κή διάρκεια των συμβάσεων εργασίας του προς πρόσληψη 
προσωπικού καθορίζονται με αποφάσεις του Δ.Σ του Κέ¬ 
ντρου, σύμφωνα με τις διατάξεις του άρθρου 13 του ιδρυ¬ 
τικού νόμου (2012/92) του Ωνασείου Καρδιοχειρουργικού 
Κέντρου. 

2. Το προσωπικό του Κέντρου προσλαμβάνεται σύμφω¬ 
να με τα άρθρα 11 και 12 του Νόμου 2012/92. 

3. Κάθε προσλαμβανόμενος οφείλει να προσκομίσει, 
εντός των προς τούτο τασσομένων προθεσμιών, όλα τα 
από το νόμο και τις αποφάσεις του Διοικητικού Συμβουλί¬ 
ου του Κέντρου καθοριζόμενα πιστοποιητικά κ.λ.π. έγγρα¬ 
φα πρόσληψης. Επίσης, κάθε μισθωτός οφείλει να γνω¬ 
στοποιεί στο Κέντρο έγκαιρα κάθε αλλαγή της διεύθυνσης 
της κατοικίας, ή μεταβολή της οικογενειακής, στρατολογι¬ 
κής κ.λ.π. κατάστασης αυτού, προσκομίζοντας συγχρόνως 
τα πιστοποιούντα αυτήν έγγραφα. 

4. Η σύμβαση εργασίας καταρτίζεται εγγράφως, σύμφω¬ 
να με τις διατάξεις του Π.Δ. 156/1994. 

5. Η διαδικασία πρόσληψης διεκπεραιώνεται από το Τμή¬ 
μα Διαχείρισης Ανθρώπινου Δυναμικού του Κέντρου, σύμ¬ 
φωνα με τα οριζόμενα από το νόμο. Κανείς προσλαμβανό¬ 
μενος δεν αναλαμβάνει εργασία, πριν ολοκληρωθούν οιτυ- 
πικές διαδικασίες. 

6. Για κάθε υπάλληλο του Κέντρου καταρτίζεται και τη¬ 
ρείται μητρώο στο οποίο καταχωρίζονται λεπτομερώς οι 
πόσης φύσεως υπηρεσιακές μεταβολές αυτού (μεταθέ¬ 
σεις, άδειες, ποινές, κ.λ.π.). 

7. Κάθε προσλαμβανόμενος οφείλει, μαζί με την υπο¬ 
γραφή της σύμβασης εργασίας, να καταθέσει και δήλωση 
ότι έλαβε γνώση του παρόντος Κανονισμού, ότι συμφωνεί 
μετο περιεχόμενο αυτού, καθώς και ότι παρέλαβε ένα αντί- 
τυπότου. Επίσης, οφείλει να προσκομίσει, το συντομότερο 
δυνατό, τα πιστοποιητικά προϋπηρεσίας που τυχόν διαθέ¬ 
τει από προηγούμενους εργοδότες του. 

ΑΡΘΡΟ 25 

Χρονικά όρια εργασίας 

1. Η διάρκεια της ημερήσιας και εβδομαδιαίας εργασίας 
του προσωπικού καθορίζεται με αποφάσεις της Διοίκησης 
του Κέντρου, σύμφωνα με τους ορισμούς των νόμων, συλ¬ 
λογικών συμβάσεων εργασίας, διαιτητικών αποφάσεων και 
ατομικών συμβάσεων εργασίας. Οι εργαζόμενοι υποχρε- 
ούνται να παράσχουν την εργασία τους και πέραν του 
ισχύοντος ωραρίου (υπερεργασία ή υπερωρία), εφόσον οι 
ανάγκες του Κέντρου το επιβάλλουν, τηρουμένων των 
ορίων και των διατυπώσεων που προβλέπουν οι σχετικές 
νομοθετικές διατάξεις. 

2. Από τις προστατευτικές διατάξεις για τα ανώτατα χρο¬ 
νικά όρια εργασίας, την αποζημίωση για υπερεργασία, 
υπερωρία, εργασία κατά τη νύχτα, Κυριακή, αργία, την 
υποχρεωτική εβδομαδιαία ανάπαυση εξαιρούνται οι κατέ- 
χοντες θέσεις εμπιστοσύνης και ασκούντες γενική διεύ¬ 
θυνση και εποπτεία (άρθρο 2 της Δ.Σ. της Ουάσιγκτον, που 
κυρώθηκε μετο Ν. 2269/20). 

3. Οι ώρες έναρξης και λήξης της ημερήσιας εργασίας, 
καθώς και της τυχόν μεσημβρινής διακοπής ορίζονται από 
τη Διοίκησητου Κέντρου, σύμφωνα με τις διατάξεις της ερ¬ 
γατικής νομοθεσίας και τις ανάγκες του Κέντρου. 

ΑΡΘΡΟ 26 

Καθήκοντα και Υποχρεώσεις Προσωπικού 

1. Τα καθήκοντα, οι υποχρεώσεις και τα δικαιώματα όλων 

των εργαζομένων στο Κέντρο καθορίζονται, από τις διατά¬ 
ξεις του παρόντος Κανονισμού και από τις ατομικές συμ¬ 
βάσεις εργασίας καθώς και τις εγκυκλίους και οδηγίες του 
Γενικού Διευθυντή. 

2. Όλοι οι εργαζόμενοι πρέπει να εκτελούν την εργασία 
που τους ανατίθεται αυτοπρόσωπα με προθυμία και επιμέ¬ 
λεια, σύμφωνα με τους ορισμούς του νόμου, τους όρους 
της συλλογικής και ατομικής σύμβασης εργασίας και τις 
γενικές ή ειδικές οδηγίες και εντολές του Κέντρου. 

Ειδικότερα: 

Οι εργαζόμενοι πρέπει να είναι ακριβείς στην ώρα προ¬ 
σέλευσης και αποχώρησης. 

Οι εργαζόμενοι είναι υποχρεωμένοι να συμμορφώνονται 
με το ωράριο εργασίας, το οποίο καθορίζει η Διοίκηση του 
Κέντρου, σύμφωνα με τα οριζόμενα στο άρθρο 28 του πα¬ 
ρόντος. 

Κάθε εργαζόμενος οφείλει να είναι επιμελής και προσε¬ 
κτικός στην εκτέλεση της εργασίας του και να συμμορφώ¬ 
νεται με τις εντολές και οδηγίες των Π ροϊσταμένων του και 
της Γ ενικής Διεύθυνσης του Κέντρου. Επίσης, κάθε εργα¬ 
ζόμενος οφείλει να αποφεύγει κατά την εργασία οποιαδή¬ 
ποτε ενέργεια, σκόπιμη ή όχι που μπορεί κατά αντικειμενι¬ 
κή κρίση να διαταράξει την εύρυθμη λειτουργία του Κέ¬ 
ντρου. 

Δεν επιτρέπεται οι εργαζόμενοι να εγκαταλείπουν τις ερ¬ 
γασίες τους και να περιφέρονται σε άλλους χώρους εργα¬ 
σίας. 

Το προσωπικό δεν δικαιούται να ασκεί επιχειρηματικές 
δραστηριότητες για ίδιο λογαριασμό ή να αναμιγνύεται σε 
επιχειρήσεις με όμοιο ή παρεμφερές αντικείμενο ή με αντι¬ 
κείμενο που σχετίζεται γενικά με την υγεία. Ιδιαίτερα το 
προσωπικό δεν επιτρέπεται να αναλαμβάνει εργασία απο¬ 
κλειστικής νοσοκόμας για τους ασθενείςτου Κέντρου. Επί¬ 
σης, το προσωπικό χωρίς τη γραπτή άδεια του Κέντρου δεν 
επιτρέπεται να παρέχει - μετά την εξάντληση του κανονι¬ 
κού ωραρίου - την εργασία του παράλληλα και σε άλλο ερ¬ 
γοδότη. Η χορήγηση της σχετικής άδειας από το Κέντρο 
εξαρτάται από το εάν η παροχή της εργασίας ανατίθεται 
στα συμφέροντα του Κέντρου ή μπορεί να μειώσει την από¬ 
δοσή του ή να δημιουργήσει αμφιβολίες για το αν θα δύνα- 
ται να εκτελεί ευσυνείδητα και αποδοτικά τα καθήκοντά 
του στο Κέντρο. 

Όλοι οι εργαζόμενοι είναι υποχρεωμένοι να τηρούν αυ¬ 
στηρά τους κανόνες υγιεινής και ασφάλειας που ορίζει ο 
νόμος καθώς επίσης και τις οδηγίες και εντολές του Κέ¬ 
ντρου που αφορούν την ασφάλεια, την υγεία και την προ¬ 
στασία της σωματικής ακεραιότητας τόσο των ίδιων όσο 
και των νοσηλευόμενων, είτε αυτές δίδονται προφορικά εί¬ 
τε με έγγραφα που τοιχοκολλούνται στον πίνακα ανακοι¬ 
νώσεων. Επίσης, οι εργαζόμενοι πρέπει να αποφεύγουν 
κάθε πράξη ή παράλειψη που θα μπορούσε να θέσει σε κίν¬ 
δυνο τη ζωή, τη σωματική ακεραιότητα ή υγεία των ιδίων 
και των συναδέλφων τους ή των νοσηλευόμενων. 

Οι εργαζόμενοι είναι υποχρεωμένοι να συμπεριφέρονται 
με ευγένεια και ευπρέπεια προς τους συναδέλφους τους 
καθώς και προς τους μετά του Κέντρου συναλλασσόμε¬ 
νους. Ιδιαίτερα προσεκτική μεταχείριση, συμπεριφορά ή 
προθυμία προσήκει έναντι των νοσηλευόμενων. 

Κάθε εργαζόμενος έχειτην υποχρέωση να αναφέρει αμέ¬ 
σως στον Προϊστάμενό του οποιοδήποτε ατύχημα συμβεί 
στον ίδιο ή σε συνάδελφό του κατά την ώρα της εργασίας. 

Δεν επιτρέπεται η παροχή σε πρόσωπο ξένο προς το Κέ¬ 
ντρο οποιοσδήποτε πληροφορίας σχετικής με τις τεχνικές, 
τα απόρρητα, τις διαδικασίες και οποιοδήποτε γενικά υλι¬ 


κό ή εμπιστευτική πληροφορία, που περιήλθε σε γνώση 
του ή στην κατοχή του από το Κέντρο. 

Δεν επιτρέπεται η εξαγωγή από τις εγκαταστάσεις του 
Κέντρου οποιουδήποτε αντικειμένου, υλικού, εγγράφου και 
γενικά περιουσιακού στοιχείου, χωρίς έγγραφη άδεια της 
Διοίκησης του Κέντρου. Η Διεύθυνση του Κέντρου δικαιού¬ 
ται να επιβάλει σωματική έρευνα και έρευνα του Ι.Χ. αυτοκι¬ 
νήτου και των αποσκευών. Η έρευνα πρέπει να είναι μερική 
ή τουλάχιστον γενική επί ενός τμήματος και να ενεργείται 
από πρόσωπα του ιδίου φύλου με λεπτότητα και ευγένεια 
και κατά τρόπο που να μη θίγει την προσωπικότητά του. 

Δεν επιτρέπεται το κάπνισμα σε όλους τους χώρους του 
Κέντρου. 

Όλοι οι εργαζόμενοι οφείλουν να αναφέρονται μόνον ιε¬ 
ραρχικά για κάθε ζήτημα που τους απασχολεί ή προκύπτει 
κατά τη διάρκεια της εργασίας τους. 

Απαγορεύεται στο νοσηλευτικό και λοιπό προσωπικό να 
δέχεται φιλοδωρήματα ή προς φύλαξη αντικείμενα ασθε¬ 
νών. Τα προς φύλαξη αντικείμενα των ασθενών, παραδίδο- 
νται στις αρμόδιες υπηρεσίες του Κέντρου. Το Γ ραφείο Κί¬ 
νησης Ασθενών οφείλει να ερωτά τους εισερχόμενους 
ασθενείς αν έχουν χρήματα ή άλλα αντικείμενα αξίας προς 
φύλαξη και να τους συμβουλεύει να τηρήσουν το σχετικό 
κανονισμό φύλαξης τιμαλφών του Κέντρου. 

Οι εργαζόμενοι υποχρεούνται να συμμετέχουν ενεργώς 
ως εκπαιδευόμενοι ή εκπαιδευτές σε εκπαιδευτικά προ¬ 
γράμματα που θα οργανώνει ή θα υποδεικνύει το Κέντρο 
γιατην επαγγελματική ή ατομική τους πρόοδο, ή και γιατην 
καλύτερη και αποδοτικότερη λειτουργία και οργάνωση του 
Κέντρου, σε οποιαδήποτε ημέρα, ώρα ή τόπο απαιτείται, 
τηρουμένων και εφαρμοζομένων των κειμένων εκάστοτε 
διατάξεων. 

Το προσωπικό για το οποίο έχει αποφασίσει το Κέντρο 
να φέρει στολή εργασίας, υποχρεούται να φέρει καθ’ όλη 
τη διάρκεια της εκτελέσεως της εργασίας του τη στολή 
αυτή, που καθορίζεται με κάθε λεπτομέρεια με απόφαση 
του Κέντρου και ποικίλλει ανάλογα με την ειδικότητα εκά- 
στου εργαζομένου. Ιδιαίτερα το νοσηλευτικό προσωπικό 
δεν επιτρέπεται να φέρει κοσμήματα κατά τη διάρκεια 
της εργασίας του. Το προσωπικό υποχρεούται να διατη¬ 
ρεί τη στολή απολύτως καθαρή και σε αρίστη κατάστα¬ 
ση, χωρίς προσθήκες, αλλαγές και οποιεσδήποτε αλλοι¬ 
ώσεις. Επίσης, κάθε εργαζόμενος έχει την υποχρέωση 
να φέρει κατά τη διάρκεια της εργασίας του ανηρτημένη 
στη στολή ή στα ενδύματά του, στο αριστερό άκρο του 
στήθους του, την υπηρεσιακή του ταυτότητα που του 
προμήθευσετο Κέντρο. 

Οι εργαζόμενοι οφείλουν να μεριμνούν, ώστε να λαμβά¬ 
νουν γνώση των εντολών και οδηγιών του Κέντρου, που εί¬ 
ναι ανηρτημένες στον πίνακα ανακοινώσεων. 

Οι Προϊστάμενοι οφείλουν να μεριμνούν, ώστε οι υφι¬ 
στάμενοί τους να λαμβάνουν γνώση κάθε ισχυούσης και 
εκδιδομένης εκάστοτε γενικής ή ειδικής εντολής, εγκυκλί¬ 
ου ή οδηγίας που τους αφορά προσωπικά ή το τμήμα που 
εργάζονται. Επίσης οφείλουν να επιτηρούν και να ελέγ¬ 
χουν αν οι γενικές ή ειδικές αυτές εντολές, οδηγίες ή εγκύ¬ 
κλιοι του Κέντρου εφαρμόζονται ορθά. 

Οι εργαζόμενοι δεν επιτρέπεται να δέχονται ιδιωτικές 
επισκέψεις την ώρα της εργασίας τους. 

Απαγορεύεται η εισαγωγή και κατανάλωση οινοπνευμα¬ 
τωδών ποτών στους χώρους εργασίας. 

Δεν επιτρέπεται η χωρίς λόγο παραμονή των εργαζομέ¬ 
νων στους χώρους εργασίας του Κέντρου, μετά το πέρας 
του ωραρίου. 

Η απόδοση και η συνολική εικόνα που παρέχει κάθε ερ¬ 
γαζόμενος αξιολογείται σε ετήσια βάση, σύμφωνα με τους 
κανονισμούς και τις διαδικασίες του Κέντρου. Το αποτέλε¬ 
σμα της αξιολόγησης λαμβάνεται υπόψη στη μισθολογική 
και υπηρεσιακή εξέλιξη του εργαζομένου. 

ΑΡΘΡΟ 27 

Αποδοχές Προσωπικού και Κρατήσεις 

1. Οι πόσης φύσεως αποδοχές του προσωπικού του Κέ¬ 
ντρου καταβάλλονται δεδουλευμένες για χρονικά διαστή¬ 
ματα που δεν υπερβαίνουν το μήνα. 

2. Η εξόφληση των δεδουλευμένων αποδοχών γίνεται 
στα γραφεία ή στους τόπους εργασίας του Κέντρου, με κα¬ 
τάθεση στον τραπεζικό λογαριασμό του εργαζόμενου σε 
Τράπεζα που συνεργάζεται κάθε φορά το Ω.Κ.Κ. 

3. Σε περίπτωση αδικαιολόγητης μη παροχής εργασίας 
από μέρους του εργαζόμενου, δεν οφείλονται αποδοχές. 
Επί μερικής παροχής εργασίας (μειωμένο ωράριο) οφείλο¬ 
νται αποδοχές ανάλογα μειωμένες. 

4. Η προηγούμενη παράγραφος δεν ισχύει σε περίπτωση 
ασθένειας μισθωτού, που διαπιστώνεται αρμοδίως, οπότε 
αυτός δικαιούται τις αποδοχές τις προβλεπόμενες από τα 
άρθρα 657-658 του Αστικού Κώδικα και 5 του Α.Ν. 178/67. 
Επίσης, η προηγούμενη παράγραφος δεν ισχύει και σε πε¬ 
ρίπτωση μη παροχής εργασίας λόγω ανυπαίτιου κωλύμα¬ 
τος γενικώς, οπότε ο μισθωτός δικαιούται τις αποδοχές 
που προβλέπουν τα άρθρα 657-658 του Αστικού Κώδικα. 
Ακόμη, η προηγούμενη παράγραφος δεν ισχύει και στις πε¬ 
ριπτώσεις των υποχρεωτικών αργιών (25η Μαρτίου, Δευ¬ 
τέρα του Πάσχα, Πρωτομαγιά, 15η Αυγούστου, 28η Οκτω¬ 
βρίου και 25η Δεκεμβρίου), οπότε στο προσωπικό οφείλο¬ 
νται αποδοχές αναλόγως αν απασχολήθηκε ή όχι, όπως 
εκάστοτε η εργατική νομοθεσία ορίζει. 

5. Κρατήσεις επί των αποδοχών του προσωπικού επιτρέ¬ 
πονται μόνο: 

α. Από προκαταβολές που έδωσε το Κέντρο έναντι απο¬ 
δοχών. 

β. Από πρόστιμα που επιβλήθηκαν, βάσει του παρόντος 
Κανονισμού. 

γ. Από φόρους και χαρτόσημο υπέρ του Δημοσίου και 
από εισφορές υπέρ Ασφαλιστικών Οργανισμών κατά τις 
οικείες διατάξεις. 

δ. Από άλλη αιτία, μόνο όπως ο νόμος ορίζει. 

ΑΡΘΡΟ 28 

Άδειες Απουσίας Προσωπικού 

1. Οι άδειες του προσωπικού του Ωνασείου Καρδιοχει¬ 
ρουργικού Κέντρου διακρίνονται σε: 

(α) Άδειες κανονικές. 

(β) Άδειες ασθένειας. 

(γ) Άδειες άνευ αποδοχών. 

(δ) Άδειες ειδικές, μετά ή άνευ αποδοχών (γάμου, κυή- 
σεως, λοχείας, γονική, εκπαιδευτική, κ.λ.π.). 

Όλες οι άδειες χορηγούνται σύμφωνα μετά όσα ορίζουν 
οι οικείοι νόμοι και οι Υπουργικές αποφάσεις, στον ιδιωτικό 
τομέα, καθώς και οι σχετικές διαδικασίες του Κέντρου. 

2. Η κανονική άδεια χορηγείται μετά από εκτίμηση των 
υπηρεσιακών αναγκών του Κέντρου και η διάρκειά της κα¬ 
θορίζεται βάσει της εκάστοτε ισχύουσας νομοθεσίας. Εί¬ 
ναι δε δυνατόν να ανακληθεί για λόγους υπηρεσιακής ανά¬ 
γκης ή να διακοπεί κατόπιν αιτήσεως του ενδιαφερομένου 
και μετά από εκτίμηση των προβαλλομένων λόγων διακο¬ 
πής. Το προσωπικό οφείλει αμέσως μετά την λήξη της άδει¬ 
ας να επανέλθει στη θέση του. Υπέρβαση κανονικής άδει¬ 
ας ισοδυναμεί με αδικαιολόγητη απουσία, αποτελεί πει¬ 


θαρχικό παράπτωμα και δεν οφείλονται αποδοχές για το 
χρονικό διάστημα που διαρκεί. 

3. Το προσωπικό που για λόγους ασθένειας αδυνατεί να 
εκτελέσειτην υπηρεσίατου, δικαιούται άδεια ασθένειας με 
αποδοχές, που καλύπτονται από τον ασφαλιστικό φορέα 
και το Κέντρο. Η διάρκεια της άδειας ασθένειας καθώς και 
οι όροι και προϋποθέσεις χορήγησής της καθορίζονται βά¬ 
σει της εκάστοτε ισχύουσας νομοθεσίας. Το Κέντρο διατη¬ 
ρεί το δικαίωμα να ελέγξει την δηλωθείσα ασθένεια με ια¬ 
τρό της επιλογής του. 

4. Σε εξαιρετικές περιπτώσεις, είναι δυνατόν να χορηγεί¬ 
ται στο προσωπικό, κατόπιν γραπτής αιτήσεως του, και με¬ 
τά από εκτίμηση των υπηρεσιακών αναγκών του Κέντρου, 
με απόφαση του Γενικού Διευθυντή, κατά περίπτωση, 
άδεια άνευ αποδοχών της οποίας η διάρκεια δεν υπερβαί¬ 
νει τους τρεις (3) μήνες. Για χορήγηση άδειας άνευ αποδο¬ 
χών χρονικής διάρκειας μεγαλύτερης των τριών (3) μηνών, 
αρμόδιο είναι το Δ.Σ. του Κέντρου. 

5. Η χορήγηση ειδικών αδειών μετά ή άνευ αποδοχών 
υπόκειται στους όρους και τις προϋποθέσεις οι οποίες κα¬ 
θορίζονται από την εκάστοτε ισχύουσα νομοθεσία. Ειδικό¬ 
τερα, όσον αφορά στις εκπαιδευτικές άδειες και στις άδει¬ 
ες για παρακολούθηση, σχετικών με το αντικείμενο των ερ¬ 
γασιών του Κέντρου, σεμιναρίων ή συνεδρίων στο 
εξωτερικό ή στο εσωτερικό, αυτές χορηγούνται με απόφα¬ 
ση του Δ.Σ. του Κέντρου, εφόσον οι υπηρεσιακές ανάγκες 
του Κέντρου, κατά την απόλυτη κρίση του Δ.Σ., το επιτρέ¬ 
πουν, και για χρονικό διάστημα μη υπερβαίνον τα δύο (2) 
χρόνια. 

ΑΡΘΡΟ 29 

Πειθαρχική Δικαιοδοσία-Πειθαρχικά Παραπτώματα- 
-Πειθαρχικές Ποινές 

1. Πειθαρχική Δικαιοδοσία. 

Πειθαρχική δικαιοδοσία ασκούν το Διοικητικό Συμβού¬ 
λιο, ο Πρόεδρος του Δ.Σ. του Κέντρου, ο Γενικός Διευθυ¬ 
ντής, οι Διευθυντές και Προϊστάμενοι των τεσσάρων Υπη¬ 
ρεσιών του Κέντρου και των Τμημάτων τους. 

Η χωρίς καθυστέρηση δίωξη του πειθαρχικού παραπτώ¬ 
ματος αποτελεί υποχρέωση των αρμοδίων πειθαρχικών 
οργάνων στα οποία ανήκει και η απόφαση για την επιβολή 
πειθαρχικών ποινών. 

2. Πειθαρχικές Ποινές. 

(α) Προφορική Παρατήρηση. 

(β) Προφορική Επίπληξη. 

(γ) Έγγραφη Επίπληξη. 

(δ) Πρόστιμο, μέχρι ενός τετάρτου (1/4) του μισθού μιας 
ημέρας ή του ημερομισθίου, για κάθε παράπτωμα. 

(ε) Προσωρινή Απόλυση, μέχρι δέκα (10) ημέρες, για κά¬ 
θε ημερολογιακό έτος. Επιβάλλεται μόνο όταν ο εργαζό¬ 
μενος υποπέσει καθ’ υποτροπή σε σοβαρή παράβαση. 

Το Δ.Σ. μπορεί να επιβάλλει όλες τις παραπάνω ποινές, 
λειτουργώντας ως Πειθαρχικό Συμβούλιο. Ο Πρόεδρος 
του Δ.Σ. και ο Γ ενικός Διευθυντής (ο τελευταίος για όλο το 
προσωπικό, πλην του ιατρικού) μπορούν να επιβάλλουν 
όλες τις παραπάνω ποινές. Οι Διευθυντές και οι Προϊστά¬ 
μενοι μπορούν να επιβάλλουν μόνο τις ποινές υπό (α) έως 
και(γ). 

3. Πειθαρχικά Παραπτώματα. 

(α) Κάθε παράβαση με πράξη ή παράλειψη υπηρεσιακού 
καθήκοντος, η οποία είναι δυνατόν να καταλογισθεί στον 
εργαζόμενο, θεωρείται πειθαρχικό παράπτωμα. Το υπηρε¬ 
σιακό καθήκον προσδιορίζεται από τις υποχρεώσεις οι 
οποίες απορρέουν τόσο από τον Οργανισμό του Κέντρου 
και τις συμβάσεις, τις οδηγίες και εντολές της Διοίκησης, 

όσο και από την φύση της υπηρεσίας και τη γενική διαγω¬ 
γή την οποία πρέπει επιδεικνύει ο εργαζόμενος. 

(β)Οι ποινές της παρατήρησης και της προφορικής επί¬ 
πληξης επιβάλλονται για ελαφριάς μορφής παραβάσεις 
των υπηρεσιακών καθηκόντων των εργαζομένων, από τις 
οποίες δεν προέκυψε ή δεν μπορούσε να προκύψει κίνδυ¬ 
νος για την εύρυθμη λειτουργία του κέντρου και την 
ασφάλεια του προσωπικού και των νοσηλευομένων. Εν¬ 
δεικτικά αναφέρονται: Κάπνισμα στους χώρους του Κέ¬ 
ντρου, απασχόληση κατά τη διάρκεια της εργασίας με αλ- 
λότρια έργα, χρήση των περιουσιακών στοιχείων του Κέ¬ 
ντρου για λόγους άσχετους με τις δραστηριότητες του 
Κέντρου, ανάρμοστη συμπεριφορά σε συνάδελφο, μη 
έγκαιρη ειδοποίηση σε περίπτωση κωλύματος για εργα¬ 
σία, ειδικά για τους ιατρούς, η άρνηση της συμμετοχής 
τους σε επιτροπές ή καθήκοντα που τους ανατίθενται από 
τη Διοίκηση, η αδικαιολόγητη άρνηση σε περίπτωση 
ασθένειας υποβολής σε εξέταση από τα αρμόδια όργανα 
της υγειονομικής υπηρεσίας του Κέντρου ή του Ασφαλι¬ 
στικού φορέα. 

Η επιλογή ανάμεσα στην ποινή της παρατήρησης ή της 
επίπληξης ανήκει στο αρμόδιο πειθαρχικό όργανο που 
αποφασίζει με κριτήριο την βαρύτητα του παραπτώματος. 

(γ) Η ποινή της έγγραφης επίπληξης επιβάλλεται στις 
ακόλουθες περιπτώσεις: 

1) Υποτροπή σε παράπτωμα για το οποίο έχει ήδη επι¬ 
βληθεί προφορική ποινή (παρατήρηση ή επίπληξη) 

2) Αυθαίρετη και αδικαιολόγητη απουσία μίας (1) ημέ¬ 
ρας. 

3) Επανειλημμένη καθυστερημένη προσέλευση ή πρόω¬ 
ρη αποχώρηση. 

4) Πλημμελής εκτέλεση των υπηρεσιακών καθηκόντων 
που δύναται να αποδοθεί σε αμέλεια. 

5) Χρησιμοποίηση των υπηρεσιακών πληροφοριών και 
στοιχείων για την αποκόμιση ιδίου περιουσιακού οφέλους. 

6) Συστηματική ή αποδεδειγμένη αδιαφορία για την περι¬ 
ουσία ή τη διαφύλαξη των συμφερόντων και της περιου¬ 
σίας του Κέντρου και η αδικαιολόγητη φθορά και εγκατά¬ 
λειψη των περιουσιακών στοιχείων του. 

7) Απρεπής και ανάρμοστη συμπεριφορά προς προϊστά¬ 
μενο ή νοσηλευόμενους. 

8) Κατάχρηση εξουσίας, απρεπής ή βάναυση συμπεριφο¬ 
ρά των προϊσταμένων προς τους υφισταμένους τους, απο¬ 
σιώπηση και μη εξέταση των υποβαλλόμενων παραπόνων 

9) Υποβολή αναληθούς υπεύθυνης δήλωσης ή βεβαίω¬ 
σης σχετικά με στοιχεία που γνωστοποιούνται στο Κέντρο." 

(δ) Η ποινή του προστίμου επιβάλλεται στις ακόλουθες 
περιπτώσεις: 

1) Υποτροπή σε παράπτωμα για το οποίο έχει επιβληθεί η 
ποινή της επίπληξης 

2) Αυθαίρετη και αδικαιολόγητη απουσία η οποία διαρκεί 
πάνω από μία (1) ημέρα. 

3) Από πρόθεση πλημμελής εκτέλεση των καθηκόντων, 
από την οποία προέκυψε ζημία για το Κέντρο. 

4) Αποδοχή οποιοσδήποτε υλικής εύνοιας, προερχόμε¬ 
νης από πρόσωπα, τις υποθέσεις των οποίων διαχειρίζεται 
ή πρόκειται να διαχειρισθεί υπό οποιαδήποτε ιδιότητα 
(ασθενείς, προμηθευτές ή εργολάβους). 

5) Χρησιμοποίηση από τους προϊσταμένους του προσω¬ 
πικού του Κέντρου για ατομικές υποθέσεις έστω και έναντι 
αμοιβής. 

6) Απασχόληση, χωρίς την έγκριση της Διοίκησης, σε άλ¬ 
λο εργοδότη, άσκηση επιχειρησιακής δραστηριότητας για 


ίδιο λογαριασμό ή συμμετοχή σε Διοικητικά Συμβούλια νο¬ 
σηλευτικών ιδρυμάτων ή εταιρειών και σε επιχειρήσεις με 
όμοιο ή παρεμφερές αντικείμενο ή με αντικείμενο που σχε¬ 
τίζεται με την υγεία 

7) Τέλεση κακουργήματος ή κάποιου από τα πλημμελήμα¬ 
τα της κλοπής υπεξαίρεσης, απάτης, πλαστογραφίας, εκβία¬ 
σης και περί ναρκωτικών, εφόσον ασκήθηκε ποινική δίωξη. 

8) Πάσης φύσεως κατάχρηση, απάτη, απιστία περί τη 
διαχείριση. 

9) Λόγω ή έργω εξύβριση, σωματική βλάβη, επίθεση, 
φθορά ιδιοκτησίας, παρενόχληση εργαζομένου ή τρίτου 
(επισκέπτη ή νοσηλευόμενου) 

Το ύψος του προστίμου καθορίζεται από το αρμόδιο πει¬ 
θαρχικό όργανο κατά δίκαιη κρίση ανάλογα με τη βαρύτη¬ 
τα του παραπτώματος. 

(ε) Η ποινή της προσωρινής απόλυσης επιβάλλεται σε πε¬ 
ριπτώσεις υποτροπής σε πειθαρχικές παραβάσεις για τις 
οποίες ήδη επιβλήθηκε η ποινή του προστίμου. 

(στ) Για παραπτώματα που δεν κατονομάζονται ρητά, 
επιβάλλεται η ποινή που προβλέπεται για το κατά το μάλ¬ 
λον συγγενές παράπτωμα, κατά την κρίση του αρμοδίου 
για την επιβολή της ποινής πειθαρχικού οργάνου. 

4. Διαδικασία 

Πριν να επιβληθεί οποιαδήποτε ποινή ο εγκαλούμενος 
καλείται σε έγγραφη απολογία εντός της τασσόμενης προ¬ 
θεσμίας, η οποία δεν μπορεί να είναι μικρότερη από τρεις 
ημέρες. Η απόφαση με την οποία επιβάλλεται η ποινή, η 
οποία πρέπει να είναι αιτιολογημένη, εκδίδεται εντός δε¬ 
καπέντε ημερών από την κλήση του εργαζομένου σε απο¬ 
λογία και επιδίδεται σε αυτόν. Η εκτέλεση των ποινών της 
προσωρινής απόλυσης και του προστίμου γίνεται με φρο¬ 
ντίδα του Τμήματος Διαχείρισης Ανθρώπινου Δυναμικού. 

5. Παραγραφή 

Τα πειθαρχικά παραπτώματα παραγράφονται μετά από 
ένα (1) έτος από την τέλεσή τους, οι δε πειθαρχικές ποινές 
εκτελούνται μέσα σε έξι (6) μήνεςαπό την επιβολή τους." 

6. Έφεση 

Κατά των πειθαρχικών αποφάσεων των μονομελών ορ¬ 
γάνων επιτρέπεται η άσκηση έφεσης ενώπιον του Διοικητι¬ 
κού Συμβουλίου, μέσα σε προθεσμία δεκαπέντε (15) ημε¬ 
ρών από την κοινοποίηση της απόφασης. Η προθεσμία της 
έφεσης και η άσκηση αυτής αναστέλλουντην εκτέλεση της 
ποινής. 

Το Διοικητικό Συμβούλιο κρίνοντας επίτης εφέσεως δεν 
δύναται να επιβάλει ποινή βαρύτερη από αυτήν που έχει 
επιβληθεί σε πρώτο βαθμό. 

7. Το δικαίωμα καταγγελίας της σύμβασης δεν επηρεά¬ 
ζεται και είναι ανεξάρτητο από την πειθαρχική διαδικασία, 
η οποία αποβλέπει στην ομαλή επανένταξη του εργαζόμε¬ 
νου στην υπηρεσία του. 

ΑΡΘΡΟ 30 

Λύση Σχέσης Εργασίας 

Η λύση της σχέσης εργασίας του απασχολουμένου στο 
Κέντρο Ιατρικού, Νοσηλευτικού και Διοικητικού προσωπι¬ 
κού επέρχεται με το θάνατο, την παραίτηση ή με την κα¬ 
ταγγελία της σύμβασης εργασίας για σπουδαίο λόγο, βά¬ 
σει του άρθρου 672 του Α.Κ. ή με καταγγελία, σύμφωνα με 
τις διατάξειςτου Ν.2112/20 και του Ν.3198/55. 

ΑΡΘΡΟ 31 

Υγιεινή των χώρων εργασίας 

1. Το Κέντρο υποχρεούται να μεριμνά για τους όρους κα¬ 
θαριότητας και υγιεινής των γραφείων και των χώρων ερ- 

γασίας, καθώς και των κοινοχρήστων γενικώς χώρων (ιμα- 
τιοφυλακείου, εστιατορίου, νιπτήρων, αποχωρητηρίων, 
κ.λ.π.). 

2. Την ίδια υποχρέωση διατήρησης της καθαριότητας 
των άνω χώρων έχουν και οι εργαζόμενοι. 

3. Επίσης, οι εργαζόμενοι οφείλουν να διατηρούν καθα¬ 
ρά και σε καλή κατάσταση όλα τα ατομικά εργαλεία ή και 
είδη ιματισμού που τους χορηγεί το Κέντρο για την εκτέλε¬ 
ση εργασίας. 

ΑΡΘΡΟ 32 

Ασφάλεια των χώρων εργασίας 

1. Το Κέντρο υποχρεούται να παίρνει όλα τα ενδεικνυό- 
μενα μέτρα για την ασφάλεια των χώρων εργασίας, γενι¬ 
κώς (κτιρίων, μηχανών, εγκαταστάσεων, κ.λ.π.) προς απο¬ 
φυγήν ατυχημάτων. 

2. Όλοι οι εργαζόμενοι οφείλουν να αναφέρουν άμεσα 
στον Προϊστάμενό τους κάθε δυσλειτουργία ή βλάβη που 
παρουσιάζεται στις μηχανές, τα εργαλεία, τις εγκαταστά¬ 
σεις κ.λ.π. και το Κέντρο υποχρεούται να φροντίζει για την 
άμεση διόρθωση αυτών. 

3. Οι προϊστάμενοι των τμημάτων, οφείλουν να επιθεω¬ 
ρούν, πριν και μετά τη λήξη της εργασίας, την καταλληλό¬ 
τητα και την ασφάλεια των εργαλείων, μηχανημάτων, εγκα¬ 
ταστάσεων και εν γένειτων χώρων εργασίας, αναφέροντες 
ιεραρχικώς κάθε, έστω και πιθανή, ανωμαλία. 

4. Τα πρόσωπα της προηγούμενης παραγράφου οφεί¬ 
λουν να αναθέτουν στο προσωπικό που έχουν στη δικαιο¬ 
δοσία τους εργασία ανάλογη με τις γνώσεις, την πείρα και 
την ειδικότητα του καθενός, να επιβλέπουν δε την αυστη¬ 
ρή τήρηση των κανόνων ασφαλείας στους χώρους εργα¬ 
σίας, αναφέροντες ιεραρχικώς κάθε απειθαρχούντα. 

5. Όλοι οι εργαζόμενοι οφείλουν να συμμορφώνονται 
πρόθυμα προς τις γραπτές ή προφορικές οδηγίες κάθε 
Προϊστάμενου σχετικά με τον τρόπο εργασίας και τους 
όρους ασφαλείας και υγιεινής αυτής. 

ΑΡΘΡΟ 33 

Σύμβουλοι 

1. Για την εξυπηρέτηση εκτάκτων αναγκών, το Δ.Σ. του 
Κέντρου δύναται με αποφάσεις του, σύμφωνα με τις δια- 
τάξειςτηςπαραγράφου4του άρθρου 13του ιδρυτικού νό¬ 
μου (2012/92) του Ωνασείου Καρδιοχειρουργικού Κέ¬ 
ντρου, να αναθέτει σε επιστήμονες ή άλλους ειδικούς, με 
ειδικές συμβάσεις έργου, την εκτέλεση συγκεκριμένων έρ¬ 
γων. Δύναται επίσης να προσλαμβάνει με ειδικές συμβά¬ 
σεις ορισμένου χρόνου επιστήμονες ή άλλους ειδικούς ως 
συμβούλους για την παροχή συγκεκριμένων υπηρεσιών. 

2. Επίσης, με αποφάσεις του, το Δ.Σ. του Κέντρου δύνα- 
ται να επιλέγει και να χρίζει τιμής ένεκεν διακεκριμένους 
Έλληνες και ξένους επιστήμονες ως Άμισθους Επιστημο¬ 
νικούς Συμβούλους του Ωνασείου Καρδιοχειρουργικού 
Κέντρου. 

ΑΡΘΡΟ 34 

Συνεργασία με Ανώτατα Εκπαιδευτικά Ιδρύματα 

1. Για την επίτευξη των σκοπώντου Κέντρου,το Διοικητι¬ 
κό Συμβούλιο δύναται να αποφασίζει τη συνεργασία του 
Κέντρου με αναγνωρισμένα ανώτατα εκπαιδευτικά ή ερευ¬ 
νητικά ιδρύματα της ημεδαπής ή και της αλλοδαπής. 

2. Στα πλαίσια της συνεργασίας αυτής, μέλη ΔΕΠ ή ερευ¬ 
νητές των εν λόγω ιδρυμάτων, μπορούν να απασχολούνται 
στο Ω.Κ.Κ με ειδικές συμβάσεις ορισμένου χρόνου διάρ¬ 
κειας μέχρι ενός έτους για την παροχή συγκεκριμένων 
υπηρεσιών. 

3. Επίσης με απόφαση του Δ.Σ. του Ω.Κ.Κ. και αντίστοιχη 


απόφαση των εν λόγω Ιδρυμάτων, το Κέντρο δύναται να 
υποδέχεται ιατρούς προς μετεκπαίδευση σε αριθμό ανά¬ 
λογο με τις εκάστοτε δυνατότητές του. 

ΑΡΘΡΟ 35 
Μεταβατική Διάταξη 

Θέσεις προσωπικού που είναι πληρωμένες κατά τη θέση 
ισχύος του παρόντος Κανονισμού και υπερβαίνουν τα 
αριθμητικά όρια που προβλέπονται σ’ αυτόν, καταργού- 
νται σταδιακά κατά τη λήξη των συμβάσεώντους. 

ΚΑΝΟΝΙΣΜΟΣ ΠΡΟΜΗΘΕΙΩΝ 

ΑΡΘΡΟ 36 

ΕΚΤΑΣΗ ΕΦΑΡΜΟΓΗΣ ΚΑΝΟΝΙΣΜΟΥ ΠΡΟΜΗΘΕΙΩΝ 

1. Οι διατάξεις του παρόντος Κανονισμού εφαρμόζονται 
επί των πάσης φύσεως προμηθειών τις οποίες πραγματο¬ 
ποιεί το Ωνάσειο Καρδιοχειρουργικό Κέντρο (ΩΚΚ). 

2. Ο όρος "προμήθεια" περιλαμβάνει: 

• την αγορά πάσης φύσεως εξαρτημάτων και ανταλλα¬ 
κτικών, και 

• την αγορά πάσης φύσεως αναλωσίμων υλικών (ιατρι¬ 
κών, νοσοκομειακών, τροφίμων, γραφικής ύλης, ειδών έν¬ 
δυσης, κλπ), 

• την ανάθεση παροχής προς το ΩΚΚ υπηρεσιών (π.χ. 
συντηρήσεων και επισκευών, τεχνικών δοκιμών και αναλύ¬ 
σεων, λογιστικών ελέγχων, διαφημιστικής προβολής, εκ¬ 
παίδευσης, μεταφορών, καθαρισμού, κ.λ.π.), 

• τη μίσθωση ακινήτων ή κινητών πραγμάτων, γενικά. 

ΑΡΘΡΟ 37 

ΑΙΤΗΣΗ ΚΑΙ ΕΓΚΡΙΣΗ ΠΡΟΜΗΘΕΙΑΣ 

1. Σύνταξη και Υποβολή Αίτησης Προμήθειας. 

.1.1. Η πρόταση για την πραγματοποίηση προμήθειας, 
πρέπει να είναι επαρκώς αιτιολογημένη και να σχετίζεται με 
πραγματικές ανάγκες του Κέντρου. Ανεξάρτητα δε από το 
ύψος του προϋπολογισμού της, διατυπώνεται εγγράφως 
σε ειδικό έντυπο, την "Αίτηση Προμήθειας". Το έντυπο αυ¬ 
τό συμπληρώνεται από τον Προϊστάμενο (ή τον αναπλη¬ 
ρωτή του) του αιτούντος την προμήθεια Γραφείου, Τμήμα¬ 
τος, ή Εργαστηρίου του Κέντρου και υποβάλλεται στον 
Υπεύθυνο του Γραφείου Προμηθειών. 

1.2.0 Υπεύθυνοςτου Γ ραφείου Προμηθειών, ελέγχειτην 
πληρότητα της Αίτησης Προμήθειας, και στη συνεχεία την 
προωθεί προς έγκριση από τα αρμόδια όργανα, σύμφωνα 
με τα οριζόμενα στον παρόντα Κανονισμό. 

2. Εγκριση Αίτησης Προμήθειας. 

2.1 Η κατά τα ανωτέρω υποβαλλόμενη Αίτηση Προμήθει¬ 
ας εγκρίνεται ως εξής: 

[α] Η συνολικού προϋπολογισμού έως και οκτώ εκατομ¬ 
μυρίων (8.000.000) δραχμών, εγκρίνεται, κατ’ εξουσιοδό¬ 
τηση του Διοικητικού Συμβουλίου, από τον Γ ενικό Διευθυ¬ 
ντή και μετά από εισήγηση του Προϊσταμένου του Τμήμα¬ 
τος Οικονομικού. 

[β] Η συνολικού προϋπολογισμού άνω των οκτώ εκατομ¬ 
μυρίων (8.000.000) δραχμών, εγκρίνεται από το Διοικητικό 
Συμβούλιο του Κέντρου μετά από εισήγηση του Γενικού Δι¬ 
ευθυντή. 

2.2.Η κατάτμηση προμήθειας : 

• λειτουργικά ενιαίου συγκροτήματος παγίου, 

• συνολικής ετήσιας ποσότητας ομοίων παγίων ή εργα¬ 
λείων, 

• συνολικής ετήσιας ποσότητας αναλωσίμου υλικού 
ενός συγκεκριμένου κωδικού, 

• συνόλου εργασιών, σε επιμέρους προμήθειες χαμηλό¬ 
τερης προϋπολογιζόμενης δαπάνης, απαγορεύεται ρητά. 

2.3. Μετά την έγκριση της Αίτησης Προμήθειας, με εντο¬ 
λή του Γενικού Διευθυντή, ο Υπεύθυνος του Γραφείου 
Προμηθειών είτε ενεργοποιεί τη διαδικασία προκήρυξης 
Διαγωνισμού, είτε εκδίδει απ’ ευθείας σχετική Εντολή Αγο¬ 
ράς, σύμφωνα μετά οριζόμενα στα άρθρα 39 και 45του πα¬ 
ρόντος Κανονισμού. 

2.4. Η απόρριψη Αίτησης Προμήθειας, σε οποιοδήποτε 
στάδιο της διαδικασίας έγκρισής της, πρέπει αφενός να αι¬ 
τιολογείται επαρκώς και να τεκμηριώνεται εγγράφως από 
τον απορρίπτοντα, και αφετέρου να ανακοινώνεται, το συ¬ 
ντομότερο δυνατόν, από τον Υπεύθυνο του Γραφείου Προ¬ 
μηθειών στον αιτούμενο την υπόψη προμήθεια. 

3. Ειδικές Περιπτώσεις. 

3.1. Προμήθεια Παγίων Στοιχείων. 

[α] Η προς έγκριση Αίτηση Προμήθειας παγίου στοιχείου 
πρέπει να συνοδεύεται από εισήγηση του Υπευθύνου ή του 
Προϊσταμένου του Γ ραφείου ή του Τμήματος, αντίστοιχα, 
υπό την τεχνική διαχείριση του οποίου αυτό θα τεθεί μετά 
την ένταξή του στο Κέντρο. 

[β] Η προς έγκριση Αίτηση Προμήθειας Βιοϊατρικού Εξο¬ 
πλισμού και η Αίτηση Αποδοχής Δωρεάς Βιοϊατρικού Εξο¬ 
πλισμού (συμπεριλαμβανομένων εργαλείων και εξαρτημά¬ 
των (ΙιαΓάνναΓθ & εοίΐνναΓθ)), για οποιονδήποτε σκοπό, πρέ¬ 
πει να συνοδεύεται από τεχνικοοικονομική μελέτη στην 
οποία να συμπεριλαμβάνεται ανάλυση σκοπιμότητας και 
Ανάλυση Κόστους Κύκλου Ζωής του υπόψη Εξοπλισμού, 
που συντάσσεται με ευθύνη των Προϊσταμένων των Τμη¬ 
μάτων Βιοϊατρικής Τεχνολογίας και Οικονομικού. 

3.2. Προμήθεια Αναλωσίμων. 

[α] Προμήθεια Εγκεκριμμένων Αναλωσίμων. 

Ως "εγκεκριμμένα" χαρακτηρίζονται τα αναλώσιμα υλικά 
που χρησιμοποιούνται συστηματικά κατά τη λειτουργία 
του Κέντρου. Η προμήθεια Εγκεκριμμένων Αναλωσίμων 
Υλικών, πραγματοποιείται με την κατ’ ευθείαν έκδοση 
Εντολής Αγοράς, κατά το άρθρο 45 (παράγραφος 2.) του 
παρόντος, χωρίς τη σύνταξη και υποβολή σχετικής Αίτη¬ 
σης Προμήθειας, και: 

• σύμφωνα με τους όρους των Συμβάσεων Προμήθειας 
που έχουν συναφθεί, ως απότοκοι Ανοικτού Διαγωνισμού, 
για τα αντίστοιχα υλικά, 

• με μέριμνα και ευθύνη του Υπευθύνου του Γ ραφείου 
Προμηθειών, κατ’ εφαρμογή της μεθόδου αυτόματης ανα- 
πλήρωσής των και με κριτήριο τα "Ορια Παραγγελίας" των 
υλικών, που προσδιορίζονται από τα αντίστοιχα αποθέμα¬ 
τα ασφάλειας, τους αναμενόμενους ρυθμούς ανάλωσης, 
τους χρόνους εκτέλεσης των προμηθειών, κλπ. 

[β] Προμήθεια Νέων Αναλωσίμων Υλικών. 

Η προς έγκριση Αίτηση Προμήθειας νέου, μη εγκεκριμ- 
μένου αναλωσίμου υλικού, πρέπει να συνοδεύεται από 
σχετική εισήγηση της, προβλεπόμενης από το άρθρο 
42(παράγραφος 2.) του παρόντος Κανονισμού, Επιτροπής 
Αναλωσίμων Υλικών. 

ΑΡΘΡΟ 38 

ΑΡΧΕΙΟ ΠΡΟΜΗΘΕΙΩΝ-ΦΑΚΕΛΛΟΣ ΔΙΑΓΩΝΙΣΜΟΥ 

1. Μετά την επιτυχή ολοκλήρωση της φάσης έγκρισης 
συγκεκριμμένης Αίτησης Προμήθειας, ο Υπεύθυνος του 
Γ ραφείου Προμηθειών κωδικοποιεί την επικείμενη προμή¬ 
θεια. Σε περίπτωση που για την υπόψη εγκεκριμμένη προ¬ 
μήθεια απαιτείται η διενέργεια Διαγωνισμού, δημιουργεί- 
ται ειδικός Φάκελλος Διαγωνισμού. Στο Φάκελλο Διαγωνι¬ 
σμού, καταχωρούνται: 

• η Αίτηση Προμήθειας, 


• η περί εγκρίσεως της προμήθειας απόφαση του Γ ενι¬ 
κού Διευθυντή ή του Διοικητικού Συμβουλίου, 

• η Προκήρυξη του Διαγωνισμού, 

• η απόφαση ορισμού της Επιτροπής Προμήθειας, 

• τα δικαιολογητικά συμμετοχής των προμηθευτών στο 
Διαγωνισμό, 

• η αλληλογραφία με τους Προμηθευτές, 

• το Πρακτικό αποσφράγισης των προσφορών, 

• οι προσφορές (τεχνικές και οικονομικές), 

• το Πρακτικό της Επιτροπής Προμήθειας (αξιολόγησης 
των προσφορών), 

• οι ενστάσεις και οι σχετικές με αυτές αποφάσεις της 
Επιτροπής Προμήθειας, 

• η Σύμβαση ή/και η Εντολή Αγοράς, 

• τα πάσης φύσεως παραστατικά εκτέλεσης της προμή¬ 
θειας, και 

• το Πρακτικό Παραλαβής ή Πιστοποίησης, καθώς και 
κάθε άλλο έγγραφο ή στοιχείο σχετικό με το Διαγωνισμό. 

Μετά το πέρας του Διαγωνισμού, ο σχετικός Φάκελλος 
καταχωρείται στο Αρχείο Προμηθειών. 

2. Το Γραφείο Προμηθειών τηρεί πλήρες Αρχείο των 
Προμηθειών που πραγματοποιούνται από το Κέντρο. Στο 
αρχείο αυτό καταχωρούνται: 

[α] για μεντις προμήθειες γιατις οποίες διενεργείται Δια¬ 
γωνισμός, ο πλήρης Φάκελλος του Διαγωνισμού, 

[β] για δε τις προμήθειες γιατις οποίες δεν διενεργείται 
Διαγωνισμός, όλα τα έγγραφα και τα παραστατικά τα σχε¬ 
τικά με την πραγματοποίηση μιάς εκάστης προμήθειας, 
δηλαδή από την Αίτηση Προμήθειας μέχρι τα αντίγραφα 
των σχετικών παραστατικών αγοράς και του Πρακτικού 
Παραλαβής ή Πιστοποίησης. 

ΑΡΘΡΟ 39 

ΔΙΑΓΩΝΙΣΜΟΙ ΠΡΟΜΗΘΕΙΩΝ 

1. Διαγωνισμοί. 

Ολες οι προμήθειες, συνολικής αξίας μεγαλύτερης των 
τεσσάρων εκατομμυρίων (4.000.000) δρχ., πραγματοποι¬ 
ούνται κατόπιν διαγωνισμού. Ανάλογα δε του συνολικού 
ύψους και της φύσης των προμηθειών, διενεργούνται οι 
εξής διαγωνισμοί: 

1.1. Πρόχειρος Διαγωνισμός. 

Διενεργείται κατά περίπτωση, για την προμήθεια παγίων 
στοιχείων και εξαρτημάτων ή/και ανταλλακτικών μή απο¬ 
κλειστικής διάθεσης, και για την ανάθεση παροχής προς το 
ΩΚΚ υπηρεσιών συνολικής αξίας μικρότερης των οκτώ 
εκατομμυρίων (8.000.000) δραχμών. 

1.2. Ανοικτός Διαγωνισμός. 

Διενεργείται κατά περίπτωση : 

[α] για την προμήθεια παγίων στοιχείων, εξαρτημάτων 
και ανταλλακτικών, μή αποκλειστικής διάθεσης, συνολικής 
αξίας μεγαλύτερης των οκτώ εκατομμυρίων (8.000.000) 
δραχμών, 

[β] για την προμήθεια αναλωσίμων υλικών συνολικής 
ετήσιας δαπάνης μεγαλύτερης των οκτώ εκατομμυρίων 
(8.000.000) δραχμών. 

[γ] για την ανάθεση παροχής προς το ΩΚΚ υπηρεσιών, 
συνολικής ετήσιας δαπάνης μεγαλύτερης των οκτώ εκα¬ 
τομμυρίων (8.000.000) δραχμών. 

Στο διαγωνισμό αυτό μπορεί να υποβάλει προσφορά κά¬ 
θε ενδιαφερόμενος προμηθευτής. 

1.3. Κλειστός Διαγωνισμός. 

Διενεργείται κατά περίπτωση : 

[α] για την προμήθεια παγίων στοιχείων, εξαρτημάτων 
και ανταλλακτικών μή αποκλειστικής διάθεσης, συνολικής 

αξίας μεγαλύτερης των οκτώ εκατομμυρίων (8.000.000) 
δραχμών, ή 

[β] για την προμήθεια αναλωσίμων υλικών συνολικής 
ετήσιας δαπάνης μεγαλύτερης των οκτώ εκατομμυρίων 
(8.000.000) δραχμών, 

[γ] για την ανάθεση παροχής προς το ΩΚΚ υπηρεσιών, 
συνολικής ετήσιας δαπάνης μεγαλύτερης των οκτώ εκα¬ 
τομμυρίων (8.000.000) δραχμών, που, κατά την κρίση του 
Διοικητικού Συμβουλίου πρέπει να ανατεθεί σε προμηθευ¬ 
τή που αφενός να είναι διαπιστωμένης φερεγγυότητας και 
επαγγελματικής αξιοπιστίας, εύρωστης χρηματοπιστωτι¬ 
κής και οικονομικής γενικότερα κατάστασης και να είναι σε 
θέση να παρέχει υψηλού επιπέδου υπηρεσίες τεχνικής 
υποστήριξης, και αφετέρου να έχει τη δυνατότητα να δια¬ 
θέσει τα προς προμήθεια προδιαγεγραμμένα είδη ή υπη¬ 
ρεσίες. Στο διαγωνισμό αυτό μπορεί να υποβάλει προσφο¬ 
ρά περιορισμένος αριθμός προμηθευτών και μόνο μετά 
από ειδική πρόσκληση. 

2. Εξαιρέσεις-Παρεκκλίσεις. 

2.1 Κατ’ εξαίρεση των ανωτέρω, δεν απαιτείται η διενέρ¬ 
γεια Διαγωνισμού : 

[α] για την προμήθεια βιοϊατρικού ή τεχνικού εξοπλισμού 
προς αντικατάσταση ή συμπλήρωση ήδη εγκατεστημένου 
εξοπλισμού, εφόσον οιαδήποτε άλλη επιλογή θα υποχρέ¬ 
ωνε το ΩΚΚ να αγοράσει εξοπλισμό με διαφορετικά τεχνι¬ 
κά χαρακτηριστικά, που θα ήταν ασυμβίβαστα ή θα προκα- 
λούσαν δυσανάλογες τεχνικές δυσχέρειες ή οικονομικές 
επιβαρύνσεις στη λειτουργία ή την συντήρησή του, 

[β] για την προμήθεια εξαρτημάτων και ανταλλακτικών 
του εγκατεστημένου βιοϊατρικού και τεχνικού εξοπλισμού 
καθώς και για την ανάθεση παροχής, προς το ΩΚΚ, υπηρε¬ 
σιών συντήρησης ή/και επισκευής του εν λόγω εξοπλι¬ 
σμού. 

2.2 Επιτρέπεται η, με έγκριση του Προέδρου του Διοικη¬ 
τικού Συμβουλίου του ΩΚΚ, ή του εκάστοτε αναπληρωτή 
του, πραγματοποίηση οποιοσδήποτε προμήθειας, κατά 
παρέκκλιση μέρους ή του συνόλου των διατάξεων του πα¬ 
ρόντος Κανονισμού, σε περιπτώσεις κατεπείγουσας ανά¬ 
γκης και προς αποφυγή σοβαρού κινδύνου σε ασθενείς, 
μέλη του προσωπικού και εγκαταστάσεις του Κέντρου. 

ΑΡΘΡΟ 40 

ΠΡΟΚΗΡΥΞΗ ΔΙΑΓΩΝΙΣΜΟΥ ΠΡΟΜΗΘΕΙΑΣ 

1. Η διενέργεια Διαγωνισμού Προμήθειας, προκηρύσσε¬ 
ται με εντολή του Γ ενικού Διευθυντή και αφού έχει εγκριθεί 
ανεπιφύλακτα και τελεσίδικα, σύμφωνα με τα αναφερόμε- 
να στο άρθρο 37 του παρόντος Κανονισμού, η σχετική Αί¬ 
τηση Προμήθειας. 

2. Η προκήρυξη Διαγωνισμού, που συντάσσεται με ευθύ¬ 
νη του Γ ραφείου Προμηθειών και εγκρίνεται από το Γ ενικό 
Διευθυντή, περιλαμβάνει: 

• το είδος του Διαγωνισμού, 

• την περιγραφή και τις τεχνικές προδιαγραφές των 
προς προμήθεια ειδών ή των προς ανάθεση παροχής προς 
το ΩΚΚ υπηρεσιών, 

• τις ποιότητες και τις προς προμήθεια ποσότητες των 
υπόψη ειδών, και 

• τους όρους διεξαγωγής του διαγωνισμού. 

3. Ανακοίνωση Διενέργειας Διαγωνισμού Προμήθειας. 

Η ανακοίνωση της διενέργειας Διαγωνισμού Προμήθει¬ 
ας, εντάσσεται στις αρμοδιότητες του Γ ραφείου Προμη¬ 
θειών. 

3.1. Πρόχειρος Διαγωνισμός. 

Η διενέργεια Πρόχειρου Διαγωνισμού ανακοινώνεται σε 


τρεις (3),τουλάχιστον, Προμηθευτέςενταγμένους στο Μη¬ 
τρώο Προμηθευτών του Κέντρου, με την αποστολή προς 
αυτούς, με ίαχ ή/και επιστολή, του πλήρους κειμένου της 
προκήρυξης. 

3.2. Ανοικτός ή Κλειστός Διαγωνισμός. 

Η διενέργεια Ανοικτού ή Κλειστού Διαγωνισμού ανακοι¬ 
νώνεται με σχετική συνοπτική καταχώρηση στον ημερήσιο 
Τύπο. Η καταχώρηση αυτή συντάσσεται με ευθύνη του 
Υπεύθυνου του Γ ραφείου Προμηθειών και εγκρίνεται από 
το Γ ενικό Διευθυντή. 

4. Το Γ ραφείο Προμηθειών παρέχει σε κάθε ενδιαφερό¬ 
μενο, να μετάσχει στο Διαγωνισμό, αντίγραφο της προκή¬ 
ρυξης καθώς και τις τυχόν υπάρχουσες λεπτομερέστερες 
τεχνικές προδιαγραφές ή/και οδηγίες. 

ΑΡΘΡΟ 41 

ΠΡΟΔΙΑΓΡΑΦΕΣ & ΟΡΟΙ ΔΙΑΓΩΝΙΣΜΟΥ ΠΡΟΜΗΘΕΙΑΣ 

1. Προδιαγραφές. 

1.1. Η σύνταξη προδιαγραφών για τα υπό προμήθεια εί¬ 
δη ή τις προς ανάθεση υπηρεσίες αποσκοπεί στην κατά το 
δυνατόν πληρέστερη καταγραφή των πραγματικών ανα¬ 
γκών του Κέντρου που το τελευταίο προσδοκά να ικανο¬ 
ποιήσει μέσω της υπόψη προμήθειας. 

1.2 Οι προδιαγραφές για την πραγματοποίηση συγκεκρι¬ 
μένης προμήθειας ή των προς ανάθεση υπηρεσιών, συ- 
ντάσσονται από τριμελή επιτροπή, που ορίζεται με απόφα¬ 
ση του Γενικού Διευθυντή, και υποβάλλονται στο Γ ραφείο 
Προμηθειών. Στην επιτροπή συμμετέχει εκπρόσωπος του 
Γ ραφείου, Τμήματος ή Εργαστηρίου που αιτάται την προ¬ 
μήθεια. 

1.3. Ειδικά, σε περιπτώσεις προμήθειας τεχνικού ή βιο'ία- 
τρικού εξοπλισμού, στην επιτροπή σύνταξης των τεχνικών 
προδιαγραφών συμμετέχουν, απαρεγκλήτως, ο Προϊστά¬ 
μενος του Τμήματος Τεχνικού ή ο Προϊστάμενος του Τμή¬ 
ματος Βιοϊατρικής Τεχνολογίας, αντίστοιχα. 

2. Οροι Διαγωνισμού. 

2.1. Η σύνταξη των όρων διεξαγωγής του Διαγωνισμού, 
αποσκοπεί στην κατά το μέγιστο δυνατόν διασφάλιση των 
συμφερόντων του Κέντρου στην επικείμενη συναλλαγή 
του με τον προμηθευτή στον οποίο θα ανατεθεί η υπόψη 
προμήθεια. 

2.2. Τους όρους διεξαγωγήςτου Διαγωνισμού συντάσσει 
ο Νομικός Σύμβουλος σε συνεργασία με τον Προϊστάμενο 
του Τμήματος Οικονομικού και τους εγκρίνει ο Γ ενικός Δι¬ 
ευθυντής. 

2.3. Οι όροι διεξαγωγής του Διαγωνισμού περιλαμβά¬ 
νουν μεταξύ άλλων: 

[α] Στην περίπτωση διενέργειας Πρόχειρου ή Ανοικτού 
Διαγωνισμού : 

• Την ημερομηνία/προθεσμία υποβολής προσφορών και 

• Τα προσόντα και δικαιολογητικά συμμετοχής στον Δια¬ 
γωνισμό. 

• Το είδος και το ύψος των απαιτούμενων εγγυήσεων. 

• Τοντρόπο υποβολής των προσφορών. 

• Τον χρόνο ισχύος των οικονομικών προσφορών. 

• Τον χρόνο και τον τρόπο αποσφράγισης των προσφο¬ 
ρών. 

• Τοντρόπο αξιολόγησης των προσφορών. 

• Τοντρόπο και τον χρόνο εκτέλεσης της προμήθειας. 

[β] Στην περίπτωση διενέργειας Κλειστού Διαγωνισμού: 

• Τον τύπο και το περιεχόμενο των αιτήσεων συμμετο¬ 

χής- 

• Την προθεσμία υποβολής των αιτήσεων συμμετοχής. 

• Τα προσόντα και δικαιολογητικά συμμετοχής στον Δια¬ 
γωνισμό. 

• Τον αριθμόήτα όρια του αριθμού των υποψηφίωνπρο- 
μηθευτών που πρόκειται να προσκληθούν να υποβάλουν 
προσφορά. 

• Το είδος και το ύψος των απαιτούμενων εγγυήσεων. 

• Τοντρόπο αξιολόγησης των προσφορών. 

• Τοντρόπο και τον χρόνο εκτέλεσης της προμήθειας. 

Οι ειδικές προσκλήσεις προς τους επιλεγμένους Π ρομη- 

θευτές για την εκ μέρους τους υποβολή προσφορών σε 
Κλειστό Διαγωνισμό, περιλαμβάνουν μεταξύ άλλων : 

• Τοντρόπο υποβολής των προσφορών. 

• Τον χρόνο ισχύος των οικονομικών προσφορών. 

• Τον χρόνο και τον τρόπο αποσφράγισης των προσφο¬ 
ρών. 

ΑΡΘΡΟ 42 

ΕΠΙΤΡΟΠΕΣ ΠΡΟΜΗΘΕΙΩΝ 

1. Επιτροπή Προμήθειας (Επιτροπή Διενέργειας Διαγωνι¬ 
σμού). 

1.1. Σύνθεση-Συγκρότηση. 

[α] Η Επιτροπή Προμήθειας για μεν τη διενέργεια συγκε¬ 
κριμένου Ανοικτού ή Κλειστού Διαγωνισμού, είναι πενταμε¬ 
λής ή επταμελής, για δετή διενέργεια συγκεκριμένου Πρό¬ 
χειρου Διαγωνισμού, είναι τριμελής. 

[β] Η Επιτροπή Προμήθειας συγκροτείται με απόφαση 
του Γενικού Διευθυντή, αμέσως μετά την προκήρυξη του 
Διαγωνισμού. Με την ίδια απόφαση ορίζεται και ο Πρόε¬ 
δρος της Επιτροπής. 

[γ] Η σύνθεση της Επιτροπής Προμήθειας εγκρίνεται 
από τον Πρόεδρο του Διοικητικού Συμβουλίου. 

1.2. Αρμοδιότητες-Λειτουργία. 

Η Επιτροπή Προμήθειας, 

• είναι υπεύθυνη γιατη διενέργεια του Διαγωνισμού, από 
την προκήρυξή του μέχρι της υποβολής της εισήγησής της 
στο Γ ενικό Διευθυντή, στον οποίο και λογοδοτεί, 

• συγκαλείται, με απόφαση του Προέδρου της, 

• αποσφραγίζει τις προσφορές και συντάσσει το Πρα¬ 
κτικό Αποσφράγισης, 

• εξετάζει και αποφασίζει επί των ενστάσεων οι οποίες 
υποβάλλονται από τους συμμετέχοντας στο Διαγωνισμό 
Προμηθευτές, 

• εξετάζει το περιεχόμενο του Φακέλλου του Διαγωνι¬ 
σμού, και κρίνει την πληρότητάτου, 

• αν κρίνει σκόπιμο, επιλέγει και ορίζει ένα ή περισσότε¬ 
ρα μέλη της ως εισηγητή/ές επί του θέματος, 

• αξιολογεί τις προσφορές σύμφωνα με τις προδιαγρα¬ 
φές και τους όρους του Διαγωνισμού, 

• αν κρίνει σκόπιμο, ζητά από τους συμμετέχοντας στο 
διαγωνισμό, επεξηγήσεις και διευκρινήσεις επί των προ- 
σφορώντους, 

• αποφασίζει, κατά πλειοψηφία, και εισηγείται γραπτώς 
και επαρκώς αιτιολογημένα προς το Γ ενικό Διευθυντή είτε 
για την ακύρωση του Διαγωνισμού ή/και για την επανάλη¬ 
ψή του, είτε για την επικύρωση του Διαγωνισμού και την 
ανάθεση της προμήθειας εν όλω ή εν μέρει σε ένα ή περισ¬ 
σότερους συγκεκριμένους προμηθευτές. 

2. Επιτροπή Αναλωσίμων. 

2.1. Αρμοδιότητες. 

Η Επιτροπή Αναλωσίμων είναι υπεύθυνη για : 


• την κατάρτιση και την αναθεώρηση της κατάστασης 
των εγκεκριμένων αναλωσίμων υλικών, 

• την έγκριση νέων αναλωσίμων υλικών και ένταξή τους 
στην κατάσταση εγκεκριμένων αναλωσίμων υλικών, 

2.2. Σύνθεση-Συγκρότηση-Λειτουργία. 

[α] Η Επιτροπή Αναλωσίμων είναι μόνιμη Επιτροπή στην 
οποία μετέχουν: 

• ο Διευθυντής της Ιατρικής Υπηρεσίας, ως Πρόεδρος, 

• ο Διευθυντής της Νοσηλευτικής Υπηρεσίας, 

• ο Διευθυντής της Διοικητικής Υπηρεσίας, 

• ο Προϊστάμενος του Τμήματος Οικονομικού, και 

• ο Υπεύθυνος του Γραφείου Προμηθειών. 

[β] Η σύνθεση της Επιτροπής, όταν αυτή συγκαλείται για 
την έγκριση νέου αναλώσιμου υλικού, διευρύνεται με έναν 
εκπρόσωπο του Τμήματος ή του Εργαστηρίου που ειση- 
γείταιτην υπόψη έγκριση. 

[γ] Η Επιτροπή Αναλωσίμων συγκαλείται με απόφαση 
του Προέδρου της μετά από εισήγηση του Προϊσταμένου 
του Τμήματος Οικονομικού. Οι αποφάσεις της Επιτροπής 
λαμβάνονται κατά πλειοψηφία και αιτιολογούνται και τεκ¬ 
μηριώνονται επαρκώς. 

ΑΡΘΡΟ 43 

ΔΙΕΝΕΡΓΕΙΑ ΔΙΑΓΩΝΙΣΜΟΥ ΠΡΟΜΗΘΕΙΑΣ 

1. Υποβολή Προσφορών. 

1.1. Οι προσφορές υποβάλλονται σε σφραγισμένο φάκε¬ 
λο, στον οποίο αναγράφονται εμφανώς : 

• η ένδειξη "Προσφορά", 

• τα υπό προμήθεια είδη ή υπηρεσίες, 

• ο αριθμός προκήρυξης ή η προθεσμία υποβολής προ¬ 
σφορών, και 

• η επωνυμία ή το ονοματεπώνυμο του προσφέροντος 
Προμηθευτή. 

και συνοδεύονται από τα απαραίτητα δείγματα, όποτε 
αυτό απαιτείται από την Προκήρυξη του Διαγωνισμού. 

1.2. Οι φάκελοι προσφορών (και κατά περίπτωση τα συ- 
νοδεύοντα δείγματα) κατατίθενται ή ταχυδρομούνται με 
συστημένη επιστολή στο Γραφείο Προμηθειών, όπου 
πρωτοκολλούνται και αριθμούνται, χωρίς να αποσφραγι- 
σθούν. Στην περίπτωση ταχυδρομικής αποστολής του 
φακέλου προσφοράς η ημερομηνία της σφραγίδας του 
ταχυδρομείου πρέπει να είναι η αυτή ή προγενέστερη 
της ημερομηνίας/προθεσμίας υποβολής προσφορών. 

1.3 Η Επιτροπή Προμήθειας είναι δυνατόν, για σπουδαίο 
λόγο, να αποφασίσει την παράταση της προθεσμίας υπο¬ 
βολής των προσφορών, καθώς και την αναβολή ή ματαίω¬ 
ση του Διαγωνισμού και να εισηγηθεί σχετικά προς τον Γ ε¬ 
νικό Διευθυντή. Στην περίπτωση που ο Γενικός Διευθυντής 
συμφωνήσει με την εισήγηση της Επιτροπής, η αιτιολογη¬ 
μένη απόφασή του γνωστοποιείται εγγράφως στους έχο- 
ντες υποβάλει ήδη προσφορές. 

2. Αποσφράγιση Προσφορών. 

2.1. Οι προσφορές αποσφραγίζονται την προκαθορισμέ¬ 
νη ημέρα και ώρα στο Γ ραφείο Προμηθειών, ή σε άλλο χώ¬ 
ρο του ΩΚΚ, παρουσία της Επιτροπής Προμήθειας, μέλη 
της οποίας μονογράφουν τις αποσφραγισμένες τεχνικές 
και προσφορές. Μετά την αξιολόγηση των τεχνικών προ¬ 
σφορών ακολουθεί η αποσφράγιση των οικονομικών προ¬ 
σφορών. 

2.2. Κατά τη διαδικασία αποσφράγισης των προσφορών 
επιτρέπεται στους συμμετέχοντας στον Διαγωνισμό να πα- 
ρίστανται αυτοπροσώπως ή μέσω εξουσιοδοτημένου αντι¬ 
προσώπου τους και να λαμβάνουν γνώση του περιεχομέ¬ 
νου των προσφορών. 

2.3. Μετά το πέρας της διαδικασίας αποσφράγισης των 
προσφορών, η Επιτροπή συντάσσει σύντομο πρακτικό 
(Πρακτικό Αποσφράγισης Προσφορών), στο οποίο αναφέ- 
ρονται τα στοιχεία του Διαγωνισμού και καταγράφονται οι 
συμμετέχοντες σε αυτόν Προμηθευτές, οι εξ αυτών πα- 
ρευρεθέντες στην διαδικασία (αυτοπροσώπως ή με εξου¬ 
σιοδοτημένο αντιπρόσωπο), και οι τυχόν υποβληθείσες εν¬ 
στάσεις. Οι προσφορές και το Πρακτικό Αποσφράγισής 
τους, αρχειοθετούνται στο Φάκελο του Διαγωνισμού, που 
φυλάσσεται με ευθύνη του Προέδρου της Επιτροπής Προ¬ 
μήθειας. 

3. Αντιπροσφορές. 

Στους Διαγωνισμούς δεν γίνονται δεκτές αντιπροσφο¬ 
ρές. Σε περίπτωση δε υποβολής τους απορρίπτονται ως 
απαράδεκτες. 

4. Αξιολόγηση Προσφορών. 

4.1 Η Επτροπή Προμηθειών, διερευνά τις προσφορές 
σύμφωνα με τις προδιαγραφές και τους όρους του Διαγω¬ 
νισμού, τις αξιολογεί και επιλέγει την, κατά την κρίση της, 
συνολικά συμφερότερη. 

.4.2. Τα βασικά κριτήρια επιλογής της συμφερότερης 
προσφοράς είναι, ανάλογα με τη φύση της προμήθειας, τα 
εξής: 

[α] Προμήθεια Παγίων. 

• Η ποιότητα, η τεχνική αξία και η αποδοτικότητατου πα¬ 
γίου με βάση τις σχετικές τεχνικές προδιαγραφές. 

• Τα λειτουργικά του χαρακτηριστικά. 

• Το κόστος κτήσης και η σχέση του ως προς την προ- 
σφερόμενη ποιότητα. 

• Το κόστος λειτουργίας και συντήρησης. 

• Οι εγγυήσεις και η αναμενόμενη τεχνική εξυπηρέτηση 
(δθΓνίΟθ). 

• Η εξυπηρέτηση ειδικών αναγκών. 

• Η συμβατότητα ή/και η ομοιογένειά του προς ήδη χρη¬ 
σιμοποιούμενο, παρομοίου τύπου, πάγιο. 

• Η δυνατότητα χωροταξικής και λειτουργικής του έντα¬ 
ξης στο Κέντρο. 

• Η μεταφορά τεχνολογίας και τεχνογνωσίας. 

• Η αξιοπιστία του Προμηθευτή. 

• Οι όροι πληρωμής. 

[β] Προμήθεια Αναλωσίμων. 

• Η ποιότητα, η τεχνική αξία και η αποδοτικότητα των 
αναλωσίμων με βάση τις σχετικές τεχνικές προδιαγραφές. 

• Τα λειτουργικά τους χαρακτηριστικά. 

• Το κόστος κτήσης και η σχέση του ως προς την προ- 
σφερόμενη ποιότητα. 

• Η εξυπηρέτηση ειδικών αναγκών. 

• Η συμβατότητα ή/και η ομοιογένειά τους προς ήδη 
χρησιμοποιούμενα, παρομοίου τύπου, αναλώσιμα. 

• Η αξιοπιστία του Προμηθευτή. 

• Οι όροι πληρωμής. 

[γ] Παροχή Υπηρεσιών. 

• Η ποιότητα και η τεχνική αξία των υπό προμήθεια υπη¬ 
ρεσιών. 

• Το κόστος των υπηρεσιών και η σχέση του ως προς την 
προσφερόμενη ποιότητα. 

• Η τεκμηριωμένη ή/και αποδεδειγμένη ικανότητα του 
Προμηθευτή να παράσχει τις προσφερόμενες, από αυτόν, 
υπηρεσίες και η αξιοπιστία του. 

• Η μεταφορά τεχνογνωσίας. 

• Οι εγγυήσεις και το αναμενόμενο επίπεδο τεχνικής 
υποστήριξης και εξυπηρέτησης. 

• Οι όροι πληρωμής. 

5. Εισήγηση Επιτροπής Προμήθειας. 


5.1. Μετά την συγκριτική αξιολόγηση των υποβληθεισών 
προσφορών, η Επιτροπή Προμήθειας αποφαίνεται είτε για 
την ανάθεση της προμήθειας, εν όλω ή εν μέρει, σε ένα ή 
περισσότερους Προμηθευτές, είτε για την επανάληψήτου, 
λόγω ανεπαρκών προσφορών ή/και στοιχείων. 

5.2. Η διαδικασία επιλογής και η αιτιολόγηση της οποι¬ 
οσδήποτε απόφασης της Επιτροπής τεκμηριώνεται επαρ- 
κώς σε Εισηγητική Έκθεσή της. Η Εισηγητική Έκθεση της 
Επιτροπής Προμήθειας συνυποβάλλεται με τον πλήρη Φά¬ 
κελο του Διαγωνισμού στο Γ ενικό Διευθυντή. 

5.3. Τυχόν μειοψηφούσες απόψεις μελών της Επιτροπής 
καταγράφονται και αιτιολογούνται από τους μειοψηφού- 
ντες στην εν λόγω Εισηγητική Έκθεση. 

6. Κατακύρωση Διαγωνισμού. 

6.1. Πρόχειρος Διαγωνισμός. 

Έχοντας υπόψη του, (α) το περιεχόμενο του Φακέλου 
του Διαγωνισμού και (β) τη σχετική Εισηγητική Έκθεση της 
Επιτροπής Προμήθειας, ο Γ ενικός Διευθυντής : 

• αποφαίνεται τελεσίδικα είτε για την κατακύρωση του 
Διαγωνισμού, είτε για την ακύρωσή του και την επανάληψη 
ή μη του Διαγωνισμού, 

• εξουσιοδοτεί τον Προϊστάμενο του Τμήματος Οικονο¬ 
μικού για τη σύνταξη της σχετικής Σύμβασης Αγοράς/Προ- 
μήθειας, 

• υπογράφει τη Σύμβαση Αγοράς/Π ρομήθειας, 

• ορίζει τον/την Υπεύθυνο/Επιτροπή Παραλαβής ή Επί¬ 
βλεψης . 

6.2. Ανοικτός ή Κλειστός Διαγωνισμός. 

Έχοντας υπόψη του, (α) το περιεχόμενο του Φακέλου 
του Διαγωνισμού, (β) την Εισηγητική Έκθεση της Επιτρο¬ 
πής Προμήθειας, και μετά από σχετική εισήγηση του Γ ενι¬ 
κού Διευθυντή, το Διοικητικό Συμβούλιο, 

• αποφαίνεται, τελεσίδικα, είτε για την κατακύρωση του 
Διαγωνισμού, είτε για την ακύρωσή του και την επανάληψη 
ή μη του Διαγωνισμού, 

• εξουσιοδοτείτο Γενικό Διευθυντή για τη σύνταξη και 
την υπογραφή της σχετικής σύμβασης προμήθειας, 

• ορίζει τον/την Υπεύθυνο/Επιτροπή Παραλαβής ή Επί¬ 
βλεψης. 

ΑΡΘΡΟ 44 
ΕΝΣΤΑΣΕΙΣ 

Ι.Κατά της διακηρύξεως συγκεκριμένου Διαγωνισμού, 
της συμμετοχής προμηθευτή σ’ αυτόν, και της νομιμότη¬ 
τας της διενέργειάς του έως καιτης κατακύρωσήςτου, επι¬ 
τρέπεται η υποβολή ενστάσεων. Ένσταση η οποία υπο¬ 
βάλλεται για οποιονδήποτε άλλο λόγο, δεν γίνεται δεκτή. 

2.Η ένσταση υποβάλλεται εγγράφως στην Επιτροπή 
Προμήθειας του συγκεκριμένου Διαγωνισμού, ως εξής : 

2.1 Κατά της διακηρύξεως του Διαγωνισμού. 

[α] Η ένσταση υποβάλλεται το αργότερο δέκα (10) εργά¬ 
σιμες ημέρες πριν από την προθεσμία υποβολής των προ¬ 
σφορών, συνυπολογιζομένης καιτης ημερομηνίας αυτής. 
Σε περίπτωση Κλειστού Διαγωνισμού, δικαίωμα υποβολής 
ενστάσεως έχουν μόνο οι επιλεγέντες προμηθευτές. 

[β] Η Επιτροπή Προμήθειας εξετάζει την ένσταση και εκ¬ 
δίδει την σχετική απόφασή της το αργότερο πέντε (5) ερ¬ 
γάσιμες ημέρες πριν από την προθεσμία υποβολής των 
προσφορών, συνυπολογιζομένης καιτης ημερομηνίας αυ¬ 
τής. Οτιδήποτε αφορά στην ένσταση και την έκβασή της, 
τεκμηριώνεται στην Εισηγητική Έκθεση της Επιτροπής. 

2.2. Κατά της συμμετοχής προμηθευτή στο Διαγωνισμό 
ή της νομιμότητας της διενέργειας του Διαγωνισμού ως 
προς τη διαδικασία παραλαβής και αποσφράγισης των 
προσφορών. 

[α] Η ένσταση υποβάλλεται είτε κατά τη διάρκειατης δια¬ 
δικασίας αποσφράγισης των προσφορών του Διαγωνι¬ 
σμού είτε το αργότερο εντός της επομένης εργάσιμης ημέ¬ 
ρας και δεν επιφέρει αναβολή ή διακοπή του Διαγωνισμού. 
Σε περίπτωση Κλειστού Διαγωνισμού, δικαίωμα υποβολής 
ενστάσεως έχουν μόνο οι επιλεγέντες προμηθευτές. 

[β] Η ένσταση αυτή κοινοποιείται στον προμηθευτή κατά 
του οποίου στρέφεται. 

[γ] Την ένσταση εξετάζει η Επιτροπή Προμήθειας κατά 
τη διάρκεια της αξιολόγησης των προσφορών και εκδίδει 
σχετική απόφαση. Οτιδήποτε αφορά στην ένσταση και την 
έκβασή της, τεκμηριώνεται στην Εισηγητική Έκθεση της 
Επιτροπής. 

2.3 Κατά της νομιμότητας της διενέργειας του Διαγωνι¬ 
σμού έως και της κατακυρώσεώςτου. 

[α] Η ένσταση υποβάλλεται το αργότερο εντός τριών (3) 
εργασίμων ημερών από της κατακυρώσεως του Διαγωνι¬ 
σμού. Σε περίπτωση Κλειστού Διαγωνισμού, δικαίωμα υπο¬ 
βολής ενστάσεως έχουν μόνο οι επιλεγέντες προμηθευ¬ 
τές. 

[β] Η Επιτροπή Προμήθειας εξετάζει την ένσταση και εκ¬ 
δίδει την σχετική απόφασή της εντός δέκα (10) εργασίμων 
ημερών από την λήξη της προθεσμίας υποβολής των εν¬ 
στάσεων. 

3.0 ενιστάμενος λαμβάνει γνώση της σχετικής απόφα¬ 
σης της Επιτροπής Προμήθειας, με δική του ευθύνη και 
φροντίδα. 

4.0 προμηθευτής εις βάρος του οποίου επιβάλλεται, με 
απόφαση της Επιτροπής Προμήθειας, οιασδήποτε μορ¬ 
φής κύρωση, έχει δικαίωμα να υποβάλει προσφυγή εντός 
τριών (3) εργασίμων ημερών από της κατακυρώσεως του 
Διαγωνισμού. Η προσφυγή υποβάλλεται στο Διοικητικό 
Συμβούλιο του Κέντρου, το οποίο και αποφαίνεται τελεσί¬ 
δικα επί του θέματος. 

ΑΡΘΡΟ 45 

ΣΥΜΒΑΣΗ-ΕΝΤΟΛΗ ΑΓΟΡΑΣ 

1. Σύμβαση. 

1.1. Σύμβαση συνάπτεται: 

[α] για την προμήθεια παγίων στοιχείων και για την ανά¬ 
θεση παροχής υπηρεσιών, συνολικής δαπάνης μεγαλύτε¬ 
ρης του ενός εκατομμυρίου (1.000.000) δραχμών, και 

[β] για την προμήθεια αναλωσίμων υλικών συνολικής 
ετήσιας δαπάνης μεγαλύτερης του ενός εκατομμυρίου 
(1.000.000) δραχμών. 

1.2. Ανάλογα με την φύση της προμήθειας συνάπτονται 
οι εξής τύποι Συμβάσεων: 

• Σύμβαση Αγοράς Εξοπλισμού. 

• Σύμβαση Προμήθειας Αναλωσίμων. 

• Σύμβαση Παροχής Υπηρεσιών. 

• Σύμβαση Μίσθωσης Ακινήτων ή Κινητών Πραγμάτων 

1.3. Η Σύμβαση καταρτίζεται από την Νομική Υπηρεσία 
και τον Προϊστάμενο του Τμήματος Οικονομικού και περι¬ 
λαμβάνει όλα τα στοιχεία της εκάστοτε προμήθειας, και 
τουλάχιστον: 

• τον τόπο και χρόνο υπογραφής της σύμβασης, 

• τα συμβαλλόμενα μέρη, 

• το αντικείμενο της προμήθειας ή την περιγραφή των 
προς παροχή υπηρεσιών ή εκείνη του μισθίου, 

• το τίμημα και τον τρόπο πληρωμής, 

• τις προβλεπόμενες εγγυήσεις και ποινικές ρήτρες, 

• τον χρόνο και τρόπο παράδοσης και παραλαβής, 

• την παράδοση τεχνικών εγχειριδίων και την παροχή εκ¬ 
παίδευσης στο προσωπικό του Κέντρου, σε περίπτωση 
προμήθειας παγίων ή εξαρτημάτων. 


1.4. Η Σύμβαση συντάσσεται σε τρία (3) αντίγραφα, προ¬ 
συπογράφεται από τον Προϊστάμενο του Τμήματος Οικο¬ 
νομικού και τον Νομικό Σύμβουλο και υπογράφεται, από το 
Γενικό Διευθυντή. 

2. Εντολή Αγοράς. 

2.1. Εντολή Αγοράς εκδίδεται: 

[α] για την προμήθεια παγίων, εξαρτημάτων και ανταλ¬ 
λακτικών, ανεξάρτητα του ύψους της συνολικής δαπάνης 
αγοράς τους, και 

[β] για την προμήθεια μέρους της συνολικής ποσότητας 
αναλωσίμων, για το σύνολο της προμήθειας των οποίων 
έχει συναφθεί Σύμβαση Προμήθειας, ανεξαρτήτως του 
ύψους της συνολικής αξίας της επιμέρους προμήθειας, 
και υπέχει θέση παραγγελίας προς τον επιλεγέντα Προ¬ 
μηθευτή. 

2.2. Η Εντολή Αγοράς, 

[α] συντάσσεται σε ειδικό τετραπλότυπο έντυπο, με ευ¬ 
θύνη του Υπευθύνου του Γ ραφείου Προμηθειών, και περι¬ 
λαμβάνει την επωνυμία και τα λοιπά στοιχεία του Προμη¬ 
θευτή, και την περιγραφή, τη μονάδα μέτρησης και την πο¬ 
σότητα των προς προμήθεια υλικών, 

[β] υπογράφεται από τους : 

• Υπεύθυνο του Γ ραφείου Προμηθειών, 

• Προϊστάμενο του Τμήματος Οικονομικού, και 

• Γενικό Διευθυντή. 

[γ] το πρωτότυπο αποστέλλεται στον Προμηθευτή, και 
τα αντίγραφα αποστέλλονται στην Αποθήκη, και τέλος 
[δ] αρχειοθετείται, μετά την ολοκλήρωση της προμήθει¬ 
ας, στο Αρχείο Προμηθειών. 

ΑΡΘΡΟ 46 

ΕΛΕΓΧΟΣ-ΠΑΡΑΛΑΒΗ 
1. Έλεγχος-Παραλαβή. 

Ο φυσικός έλεγχος και η ποσοτική και ποιοτική παραλα¬ 
βή των παραδιδομένων στο Κέντρο παγίων, εξαρτημάτων, 
ανταλλακτικών και αναλωσίμων, γίνεται ως εξής : 

1.1. Έλεγχος και Παραλαβή Παγίων. 

[α] Ο φυσικός έλεγχος και η ποσοτική παραλαβή παγίου, 
που παραδίδεται στο ΩΚΚ, πραγματοποιείται από τον 
Υπεύθυνο της Αποθήκης και ένα εκπρόσωπο του Τμήματος 
που υπέβαλε την σχετική Αίτηση Προμήθειας, με βάση το 
Δελτίο Αποστολής, την σχετική Σύμβαση Αγοράς και την 
αντίστοιχη Εντολή Αγοράς του υπόψη παγίου. 

[β] Ο ποιοτικός έλεγχος και η επίσημη παραλαβή του πα¬ 
γίου πραγματοποιείται από τον/την, κατά την παράγραφο 
8.6του παρόντος Κανονισμού, Υπεύθυνο/Επιτροπή Παρα¬ 
λαβής, με βάση τις διατάξεις της σχετικής Σύμβασης Αγο¬ 
ράς. 

[γ] Η, κατά τα ανωτέρω, επίσημη παραλαβή του παγίου 
τεκμηριώνεται από τον/την Υπεύθυνο/Επιτροπή Παραλα¬ 
βής με την σύνταξη Πρακτικού παραλαβής, που υποβάλ¬ 
λεται στο Γενικό Διευθυντή και κοινοποιείται στον Προϊ¬ 
στάμενο του Τμήματος Οικονομικού και τον Υπεύθυνο του 
Γ ραφείου Προμηθειών. 

1.2. Έλεγχος και Παραλαβή Εξαρτημάτων και Ανταλλα¬ 
κτικών. 

Ο φυσικός έλεγχος και η ποσοτική και ποιοτική παραλα¬ 
βή εξαρτημάτων ή/και ανταλλακτικών, που παραδίδονται 
στο ΩΚΚ, πραγματοποιείται από τον Υπεύθυνο της Αποθή¬ 
κης, ένα εκπρόσωπο του Τμήματος που υπέβαλε την σχε¬ 
τική Αίτηση Προμήθειας, και ένα υπάλληλο του Τεχνικού 
Τ μήματος ή του τμήματος Βιοιατρικής Τεχνολογίας, με βά¬ 
ση το Δελτίο Αποστολής και τη σχετική Εντολή Αγοράς των 
υπόψη εξαρτημάτων ή/και ανταλλακτικών. 

1.3. Έλεγχος και Παραλαβή Αναλωσίμων Υλικών. 

[α] Ο έλεγχος και η παραλαβή των παραδιδομένων στο 
ΩΚΚ αναλωσίμων πραγματοποιείται από τον Υπεύθυνο της 
Αποθήκης, με βάση τα Δελτία Αποστολής, τις σχετικές 
Εντολές Αγοράς και τις αντίστοιχες Συμβάσεις Προμήθει¬ 
ας των εκάστοτε παραλαμβανομένων υλικών. 

[β] Κατά τον έλεγχο των παραδιδομένων αναλωσίμων, 
στο συνοδευτικό Δελτίο Αποστολής πρέπει να αναγράφο¬ 
νται ο/οι κωδικός/οί της παρτίδας παραγωγής τους (Εοΐ. 
Νο.) καθώς επίσης και ο χρόνος λήξης τους (αν προβλέπε- 
ται). 

1.4. Έλεγχος και Πιστοποίηση Παρεχομένων Υπηρεσιών, 
Μισθώσεων, κλπ. 

[α] Η παροχή υπηρεσιών και οι μισθώσεις ελέγχονται, πι¬ 
στοποιούνται και εγκρίνονται προς πληρωμή από τον/την, 
κατά την παράγραφο 8.6 του παρόντος Κανονισμού, Υπεύ- 
Θυνο/Επιτροπή Παραλαβής ή Επίβλεψης, με βάση τις δια¬ 
τάξεις της σχετικής Σύμβασης Αγοράς. 

[β] Η κατά τα ανωτέρω πιστοποίηση τεκμηριώνεται με 
την σύνταξη σχετικού πρακτικού, το οποίο υποβάλλεται 
στο Γενικό Διευθυντή και κοινοποιείται στον Προϊστάμενο 
του Τμήματος Οικονομικού και τον Υπεύθυνο του Γραφεί¬ 
ου Προμηθειών. 

2. Παραστατικά. 

Τα παραστατικά που συνοδεύουν τα πάγια, εξαρτήματα, 
ανταλλακτικά και αναλώσιμα που παραδίδονται στο ΩΚΚ, 
(Δελτία Αποστολής, Τιμολόγια, κλπ), κατατίθενται συνημ¬ 
μένα των αντίστοιχων Εντολών Αγοράς στο Γ ραφείο Προ¬ 
μηθειών, όπου αντίγραφά τους αρχειοθετούνται, από τον 
Υπεύθυνο του Γραφείου, κατά περίπτωση, στο Αρχείο 
Προμηθειών ή στους αντίστοιχους Φακέλους Διαγωνι¬ 
σμών. 

3. Πρακτικά Παραλαβής-Πιστοποίησης. 

Αντίγραφα των Πρακτικών Παραλαβής ή Πιστοποίησης 
αρχειοθετούνται, από τον Υπεύθυνο του Γ ραφείου Προμη¬ 
θειών, κατά περίπτωση, στο Αρχείο Προμηθειών ή στους 
αντίστοιχους Φακέλους Διαγωνισμών. 

ΑΡΘΡΟ 47 

ΠΡΟΜΗΘΕΥΤΕΣ-ΜΗΤΡΩΟ ΠΡΟΜΗΘΕΥΤΩΝ 

1. Αξιολόγηση και Επιλογή Προμηθευτών. 

1.1 Το ΩΚΚ, αξιολογεί, επιλέγει και ελέγχει διαρκώς τους 
Προμηθευτές τους. 

1.2. Τα βασικά σημεία ελέγχου και αξιολόγησηςτων Προ¬ 
μηθευτών είναι: 

• Η φερεγγυότητα και η επαγγελματική τους αξιοπιστία. 


• Η χρηματοπιστωτική και οικονομική τους γενικότερα 
κατάσταση. 

• Οι εμπορικές τους επιδόσεις ή/και η παραγωγικές τους 
δυνατότητες. 

• Η εφαρμογή συστήματος διασφάλισης ποιότητας, πι¬ 
στοποιημένου (κατά 150) ή μη. 

• Η ποιότητα και η αξιοπιστία των εκ μέρους των παρε¬ 
χομένων, "μετά την πώληση", υπηρεσιών υποστήριξης και 
εξυπηρέτησης. 

• Το επίπεδο εκπαίδευσης του προσωπικού τους και η 
πληρότητα του τεχνικού τους εξοπλισμού. 

• Η ταχύτητα και η ακρίβεια εκτέλεσης των προμηθειών 
οι οποίες τους ανατίθενται. 

• Η συνεπής τήρηση των όρων των συμβάσεων τις οποί¬ 
ες συνάπτουν με το Κέντρο. 

• Η αξιοπιστία των προμηθευομένων προϊόντων ή/και 
των παρεχομένων από αυτόν υπηρεσιών. 

• Η ακολουθούμενη από αυτούς τιμολογιακή πολιτική 
και το ύψος των παρεχομένων προς το Κέντρο ειδικών εκ¬ 
πτώσεων και διευκολύνσεων, γενικά. 

1.3. Οι Προμηθευτές που ικανοποιούν τα κριτήρια αξιο¬ 
λόγησης του ΩΚΚ, εντάσσονται στο Μητρώο Προμηθευ¬ 
τών του Κέντρου. 

1.4. Πληροφορίες και στοιχεία που αφορούν στα σημεία 
ελέγχου και αξιολόγησης των Προμηθευτών συλλέγονται 
και καταγράφονται από το Γ ραφείο Προμηθειών. 

2. Αποκλεισμός Προμηθευτή. 

2.1. Με απόφαση του Διοικητικού Συμβουλίου, μετά από 
εισήγηση του Γ ενικού Διευθυντή, είναι δυνατή η προσωρι¬ 
νή ή μόνιμη διαγραφή Προμηθευτή από το Μητρώο Προ¬ 
μηθευτών του ΩΚΚ, εφόσον ο υπόψη Προμηθευτής είτε 
επιδεικνύει αντισυμβατική συμπεριφορά είτε για οποιον- 
δήποτε λόγο παύσει να ικανοποιεί ένα ή περισσότερα από 
τα κριτήρια αξιολόγησηςτων Προμηθευτών. 

2.2. Προμηθευτής ο οποίος έχει για οποιονδήποτε λόγο 
διαγράφει από το Μητρώο Προμηθευτών του ΩΚΚ, απο¬ 
κλείεται από τους Διαγωνισμούς ή/και τις απλές προμήθει¬ 
ες του Κέντρου. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 17 Φεβρουάριου 2000 

Ο ΥΠΟΥΡΓΟΣ 

Λ. ΠΑΠΑΔΗ ΜΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































